14 Σεπτέμβρη 2001: Το μάθημα της Ιστορίας – Το Αφγανιστάν πάντα νικάει τους εισβολείς του - Commonality\n14 Σεπτέμβρη 2001: Το μάθημα της Ιστορίας – Το Αφγανιστάν πάντα νικάει τους εισβολείς του\n·16 Αυγούστου, 2021\nΨηλά στο φαράγγι της Καμπούλ, εξακολουθούν να βρίσκουν αρχαίες αγκράφες ζώνης και διαβρωμένες λαβές ξίφους. Δεν μπορείτε πλέον να διαβάσετε τα διακριτικά των βρετανικών συνταγμάτων της παλιάς εταιρείας των Ανατολικών Ινδιών, αλλά τα κόκαλά τους – και των 16.000 – εξακολουθούν να βρίσκονται κάπου ανάμεσα στο σκούρο χώμα και στους ετοιμόρροπους βράχους των πιο απρόσιτων βουνών στο Αφγανιστάν. Όπως οι Βρετανοί που ήρθαν αργότερα και οι Ρώσοι που επρόκειτο να φτάσουν περισσότερο από έναν αιώνα μετά, η εκστρατεία του στρατηγού William Elphinstone ενδύθηκε με ρητορική και υψιπετείς αρχές και κατέληξε σε καταστροφή. Τζορτζ Μπους Τζούνιορ και NATO, κρατήστε σημειώσεις.\nΠράγματι, εάν υπάρχει μία χώρα – το να την χαρακτηρίσουμε έθνος θα ήταν λανθασμένο – που η δύση θα έπρεπε να αποφύγει στρατιωτικά, είναι η γη των φυλών στην οποία ο Οσάμα Μπιν Λάντεν διατηρεί το κρυφό του καταφύγιο. Πριν από κάτι παραπάνω από δύο δεκαετίες, ανακάλυψα πώς είναι να είσαι σε στρατό εισβολής σε εκείνο το πανέμορφο, άγριο, περήφανο οροπέδιο. Με συνέλαβε Ρωσικό Σύνταγμα Αλεξιπτωτιστών κοντά στη σήραγγα Salang, με έστειλαν με ένα Σοβιετικό κονβόι πίσω στην Καμπούλ. Πέσαμε σε ενέδρα και μέσα από τις χιονονιφάδες ήρθαν οι Αφγανοί, κουβαλώντας μαχαίρια. Μια αεροπορική επίθεση και η άφιξη Σοβιετικών Τατζίκων στρατιωτών μας έσωσαν. Αλλά ο ισχυρός Κόκκινος Στρατός ταπεινώθηκε από άνδρες που δεν μπορούσαν να γράψουν τα ονόματά τους και των οποίων η πολιτική ήταν τόσο αλλού που ένας μουτζαχίντ μαχητής αργότερα προσπαθούσε να με πείσει ότι το Λονδίνο είχε καταλειφθεί από ρωσικά στρατεύματα.\nΠίσω στα 1839, εμείς οι Βρετανοί ανησυχούσαμε επίσης για τους Ρώσους. Ο στρατηγός Elphinstone οδήγησε έναν στρατό με δύναμη 16.500 της Εταιρείας των Ανατολικών Ινδιών – μαζί με 38.000 ακολούθους – στο Αφγανιστάν, ανυπομονώντας να βάλει τέλος στο φλερτ του Dost Mohamed με τον Τσάρο, πήρε την Κανταχάρ και μπήκε στην Καμπούλ στις 30 Ιουνίου με την πρώτη ξένη δύναμη που κατέλαβε την πόλη στους μοντέρνους καιρούς. Ο Dost Mohamed – η Βρετανική υπερδύναμη της εποχής ήξερε πώς να αντιμετωπίσει τους απείθαρχους ιθαγενείς – στάλθηκε εξορία στην Ινδία, αλλά οι Αφγανοί δεν ήταν προετοιμασμένοι να τεθούν υπό Βρετανική καθοδήγηση. Το να κρατήσει ένας ξένος στρατός την Καμπούλ είναι τρέλα, θα πρέπει να αντιλήφθηκε ο Elphinstone όταν, την 1η Νοεμβρίου 1840, ένας Βρετανός αξιωματικός, ο Alexander Burnes, έγινε κομμάτια από έναν όχλο στο παζάρι και το κεφάλι του καρφώθηκε σε έναν πάσσαλο. Μια βρετανική μονάδα 300 ατόμων στο πεδίο διέφυγε για να σωθεί πίσω στην Καμπούλ. Και όταν εμφανίστηκε ο γιος του Dost Mohamed, επικεφαλής ενός Αφγανικού στρατού 30.000, ο Elphinstone ήταν καταδικασμένος.\nΠαζάρεψε την ελευθερία του με αντάλλαγμα ασφαλές πέρασμα πίσω στο Βρετανικό φρούριο στο Τζαλαλαμπάντ, κοντά στα σύνορα με την Ινδία. Ήταν ένας από τους πιο κρύους χειμώνες που έχουν καταγραφεί και με λίγες προμήθειες, ουσιαστικά χωρίς τρόφιμα και με ψεύτικες υποσχέσεις ασφάλειας, οδήγησε τον στρατό του – η γραμμή τους 10 μίλια σε μήκος – έξω στην παγωμένη ερημιά του φαραγγιού της Καμπούλ. Οι ακόλουθοι του στρατοπέδου αφέθηκαν στην άκρη. Τα σύγχρονα αρχεία περιγράφουν Ινδές γυναίκες προσκολλημένες στην αποικιακή δύναμη του Βρετανικού στρατού, γυμνωμένες, πεινασμένες, βιασμένες και μαχαιρωμένες από Αφγανούς, μέλη φυλών, τα πτώματά τους παρατημένα στο χιόνι. Ο Elphinstone είχε εγκαταλείψει προ πολλού την προσπάθεια να τις προστατεύσει. Ωστόσο, κάθε νέα επιδρομή στο χάσμα του φαραγγιού της Καμπούλ – θα έβλεπα τα απομεινάρια ενός Ρωσικού κονβόι σκορπισμένα στον ίδιο δρόμο σχεδόν 140 χρόνια αργότερα – οδηγούσε σε περαιτέρω ενέδρες και σφαγές.\nΟ Elphinstone εξασφάλισε την ασφάλεια του εαυτού του, μερικών αξιωματικών και μιας ομάδας Αγγλίδων κυριών. Οι τελευταίοι Βρετανοί φρουροί πετσοκόφτηκαν ψηλά, περικυκλωμένοι από χιλιάδες Αφγανούς, πυροβολώντας μέχρι την τελευταία σφαίρα, ο διοικητής του λόχου πέθανε με τη σημαία της Ένωσης τυλιγμένη στη μέση του. Μέρες αργότερα, ο τελευταίος επιζών από τις σφαγές, καλπάζοντας με το εξαντλημένο άλογό του προς το Τζαλαλαμπάντ, δέχθηκε επίθεση από δύο Αφγανούς καβαλάρηδες. Κρατώντας τους μακριά του, έσπασε το ξίφος του, σε στιλ Χόλιγουντ, σε έναν από τους άντρες. Αλλά με το άλογό του να πεθαίνει από κάτω του, έφτασε στο Βρετανικό οχυρό. Ήταν μέχρι τότε η μεγαλύτερη ήττα των Βρετανικών όπλων στην ιστορία.\nΟι Βρετανοί προσκολλήθηκαν στο Αφγανιστάν σαν να ήταν πετράδι του στέμματος. Σύμφωνα με τη Συνθήκη του Γκανταμάκ, ο Amir Yakub Khan θα μπορούσε να κυβερνήσει την Καμπούλ και θα άνοιγε στην πόλη Βρετανική πρεσβεία. Αλλά μέσα σε μήνες, το 1879, το κτίριο βρισκόταν υπό πολιορκία, οι λίγοι ένοικοι της πολεμούσαν – για άλλη μια φορά – μέχρις εσχάτων. Με την πρεσβεία να φλέγεται, η χούφτα Βρετανών μέσα έκανε επανειλημμένες εφόδους στις τάξεις των Αφγανών. «Όταν δέχονταν επίθεση», θα ισχυριζόταν μια μεταγενέστερη βρετανική αφήγηση, «οι Αφγανοί στρατιώτες έτρεχαν σαν πρόβατα μπροστά από έναν λύκο». Αλλά μέσα σε λίγες ώρες, οι Βρετανοί βρέθηκαν να πολεμούν από τη φλεγόμενη στέγη του κτιρίου, πετσοκόπηκαν από σπαθιά, ξεγυμνώθηκαν και τα σώματά τους κάηκαν. Ο Πρόξενος, γεννημένος από Γάλλο πατέρα και Ιρλανδή μητέρα, ήταν ο Ταγματάρχης Σερ Pierre Louis Napoleon Cavagnari, Ιππότης Διοικητής του Τάγματος του Λουτρού, Εταίρος του Τάγματος του Αστέρος της Ινδίας. Ένας Βρετανός δημοσιογράφος με τη Δύναμη Πεδίου της Καμπούλ βρήκε λίγα καμένα οστά στην αυλή του κτιρίου. Περιλάμβαναν, χωρίς αμφιβολία, τα λείψανα του Σερ Pierre.\nΚατά ειρωνικό τρόπο, ένας από τους διαδόχους του Elphinstone επισκέφθηκε τον τόπο της σφαγής του 1842 το 1880 όταν άκουσε ότι ο στρατός του -αυτός ήταν ο Δεύτερος Αφγανικός Πόλεμος- είχε δεχθεί επίθεση σε μια απομακρυσμένη ημι-έρημο που ονομάζεται Maiwand, και το 30ο Σύνταγμα Πεζικού της Βομβάης πολεμούσε χιλιάδες ghazi πολεμιστών που έκαναν επιθέσεις αυτοκτονίας στα Βρετανικά κανόνια και στα Αιγυπτιακά αποικιακά στρατεύματα. Άγριοι στις επιθέσεις τους, ανεμίζοντας πράσινες ισλαμικές σημαίες και εντελώς αδιάφοροι για τη ζωή τους – και η λέξη «αυτοκτονία» δεν χρησιμοποιείται χαλαρά εδώ – ρίχνονταν στους Βρετανούς.\nΑν θα είχαμε να διεξάγουμε τώρα μια στρατιωτική έρευνα για την καταστροφή που ακολούθησε, στις εύθραυστες, κιτρινισμένες σελίδες της έκθεσης του Κλάδου Πληροφοριών του Ινδικού Βρετανικού Στρατού, μπορούμε να βρούμε ανατριχιαστικά στοιχεία για το τι σήμαινε αυτή. Ο λοχαγός Wainwaring θυμόταν πώς «ολόκληρο το έδαφος στα αριστερά του 30ου Πεζικού Ιθαγενών, και ανάμεσα σ’αυτό και στους Γρεναδιέρους, ήταν καλυμμένο από πλήθη ghazi και σημαιοφόρους. Οι ghazi βρίσκονταν στην πραγματικότητα μέσα στις τάξεις των Γρεναδιέρων, τραβούσαν τους άνδρες και τους έκοβαν με τα σπαθιά τους… » Μια νεαρή Αφγανή – το μόνο που γνωρίζουμε είναι ότι το όνομά της ήταν Malaleh – φοβήθηκε ότι οι πολεμιστές των φυλών θα υποχωρούσαν, έσκισε το πέπλο της και κρατώντας το πάνω από το κεφάλι της ως σημαία επιτέθηκε η ίδια στους Γρεναδιέρους. Έπεσε από Βρετανικές σφαίρες. Οι Βρετανοί όμως τράπηκαν σε φυγή. Συνολικά, έχασαν 1.320 άνδρες, συμπεριλαμβανομένων 21 αξιωματικών, μαζί με 1.000 τουφέκια και τουλάχιστον 600 ξίφη.\nΤο Μεγάλο Παιχνίδι υποτίθεται ότι αφορούσε τα σύνορα -τη διατήρηση ενός ελεγχόμενου από τους Βρετανούς Αφγανιστάν ανάμεσα στην Ινδική Αυτοκρατορία και στα ρωσικά σύνορα- ήταν όμως μια ιστορία προδοσιών. Αυτοί που πιστεύαμε ότι ήταν με το μέρος μας αποδείχθηκε ότι ήταν εναντίον μας. Μέχρι το 1878, πιστεύαμε ότι ο Amir Sher Ali Khan της Καμπούλ ήταν φίλος μας, έτοιμος να πολεμήσει για τη Βρετανική Αυτοκρατορία – όπως κάποιος ονόματι Οσάμα Μπιν Λάντεν θα πολεμούσε αργότερα τους Ρώσους για λογαριασμό “μας” – αλλά απαγόρευσε τη διάβαση στα Βρετανικά στρατεύματα και ενθάρρυνε τη ληστεία Βρετανών εμπόρων.\nΕίχε «προσπαθήσει ανοιχτά και επιμελώς … να πυροδοτήσει θρησκευτικό μίσος εναντίον των Άγγλων», είχαμε ανακοινώσει στην κήρυξη του πολέμου στις 21 Νοεμβρίου 1878. Η βοήθεια και υποστήριξη του Amir στη δολοφονία του προσωπικού της Βρετανικής Πρεσβείας ήταν «προδοτικό και δειλό έγκλημα, το οποίο έφερε ανεξίτηλο όνειδος στον Αφγανικό λαό», δήλωνε ο Σερ Frederick Roberts το 1879 όταν, για μια ακόμη φορά οι Βρετανοί είχαν καταλάβει την Καμπούλ. Όσοι ακολούθησαν τον Amir «δεν πρέπει να ξεφύγουν… η επιβαλλόμενη ποινή και … η τιμωρία πρέπει να είναι τέτοια που θα γίνεται αισθητή και θα την θυμούνται… Όλα τα πρόσωπα που καταδικάστηκαν για συμμετοχή [στις δολοφονίες] θα αντιμετωπίζονται όπως τους αξίζει…” Ήταν μια αρχαία, Βικτωριανή προειδοποίηση, ένα φαντασμαγορικό προοίμιο των λέξεων που ακούσαμε από τον Πρόεδρο Μπους – αλλά και τον κ. Μπλερ – τις τελευταίες 48 ώρες.\nΟι Ρώσοι θα υπέμεναν τα δικά τους 10 χρόνια στο Γολγοθά ακριβώς έναν αιώνα αργότερα, αν και στην πραγματικότητα ήταν οι Αφγανοί που υπέστησαν μια σχεδόν γενοκτονία από τους Σοβιετικούς. Ο Οσάμα Μπιν Λάντεν, ο οποίος είχε διαφύγει από αρκετές απόπειρες δολοφονίας από Ρώσους πράκτορες, επέζησε. Ίσως ο Βλαντιμίρ Πούτιν, από τον οποίο ζητείται να προσυπογράψει το νέο πόλεμο της Δύσης για «δημοκρατία και ελευθερία» ενάντια στις δυνάμεις του σκότους, να θυμίσει στον κ. Μπους πόσο επώδυνη αποδείχθηκε η στρατιωτική περιπέτεια της Ρωσίας στο Αφγανιστάν. Ίσως όλοι θα μπορούσαμε να επιστρέψουμε στα βιβλία ιστορίας προτού προτείνουμε – και είναι σαφές ότι ονειρεύονται την ιδέα μιας τέτοιας περιπέτειας στην Ουάσινγκτον – να ξανασχοληθούμε με το Μεγάλο Παιχνίδι για άλλη μια φορά.


Καθαρίζουμε τη παραλία της Βούλας με τη Medasset! - ethelon\nΚαθαρίζουμε τη παραλία της Βούλας με τη Medasset!\nHome Καθαρίζουμε τη παραλία της Βούλας με τη Medasset!\nΜάιος 18, 2017 Μάιος 24, 2017 , Past events, 0\nΥπόσχεσαι να κρατάς τις θάλασσες καθαρές;\nΚάνουμε την Υπόσχεση, Πράξη!\nΚυριακή 28/5 καθαρίζουμε τη Β’ Πλαζ Βούλας!\nΗ ομάδα της ethelon θα δηλώσει το παρόν τη Κυριακή 28 Μαΐου στο καθαρισμό που διοργανώνει το Medasset, o Δήμος Βάρης Βούλας Βουλιαγμένης και η αγαπημένη τραγουδίστρια Τάμτα, πρέσβειρα της εκστρατείας «Υπόσχεσή μας: Καθαρές Θάλασσες» στη Β’ πλαζ Βούλας, πριν δοθεί με ελεύθερη πρόσβαση στο κοινό.\nΜα γιατί τη Β’ πλαζ Βούλας ρωτάς; Μία αναζήτηση στο Google θα λύσει την απορία σου. (Δες εδώ)\nΈλα λοιπόν μαζί μας και μετά το καθαρισμό υποσχόμαστε απόλαυση της Αθηναϊκής Ριβιέρας!\nΗ κύρια δράση θα γίνει:\nΠότε: Κυριακή 28/5 στις 9.30. Η προσέλευση θα γίνεται από τις 9.00\nΠου: Β΄ πλαζ Βούλας (χάρτης)\nΗ πρώτη συνάντηση των εθελοντών θα γίνει:\nΠότε: Παρασκευή 26/5 στις 17.00, Πάρκο Ελευθερίας (χάρτης)\nΗ παρουσία σου είναι υποχρεωτική. Θα παραστεί και μέλος του Medasset, θα γνωριστούμε και θα παίξουμε!\nΥπεύθυνοι των εθελοντών της ομάδας της ethelon θα είναι η Σύλβια Κοτρώτσου και η Ελίνα Μονεμβασιώτη.\nΣυμπλήρωσε την αίτησή σου μέχρι τη Τετάρτη 24/5!\nΜάρτιος 22, 2017 Μάρτιος 22, 2017 , Past events, Uncategorized, 0\nΠαρακολουθείς τις εξελίξεις στην μόδα; Θα ήθελες να παρακολουθήσεις από κοντά τους αγαπημένους σου καλλιτέχνες; Το Madwalk 2017 έφτασε!...\nProject Ki(d)te by Ulysses στη Θεσσαλονίκη\nΦεβρουάριος 21, 2017 Φεβρουάριος 21, 2017 , Past events, Uncategorized, 0\nΣου αρέσει να παίζεις με τα παιδιά και αγαπάς τους χαρταετούς? Τότε έλα μαζί μας σε ένα ταξίδι κατασκευών...\nLife Coaching Seminar 2015!\nΔεκέμβριος 8, 2015 Δεκέμβριος 8, 2015 , Past events, Uncategorized, 0\nSaturday, the 12th of December @ The HUB Events Life Coaching is the way to bring true change to...\nΑπρίλιος 14, 2015 Απρίλιος 14, 2015 , Past events, Uncategorized, 0\nWhere: Impact Hub Athens When: Sparks Action: Wednesday, the 22nd of April Your presence is mandatory in order...\n38th Athens Health Run, 20km\nΦεβρουάριος 25, 2015 Φεβρουάριος 25, 2015 , Past events, Uncategorized, 0\nThe 38th Athens Health Run is an athletic event, that consists of a 20 km run for adults and...\nEmfasis Foundation – Social Street Work Seminar\nΦεβρουάριος 1, 2016 Φεβρουάριος 1, 2016 , Past events, Uncategorized, 0\nThe Social Street Work Seminar is a 2-day event,happening on 6th & 7th of February from 10:00 to 17:00...\nΜια χριστουγεννιάτικη μέρα με τα παιδιά με ειδικές ανάγκες στο ΑΡΓΩ Έλα μαζί μας να περάσουμε ένα όμορφο μεσημέρι...\nΜάιος 3, 2016 Μάιος 3, 2016 , Past events, Uncategorized, 0\nΔεν έχεις προλάβει ακόμα να κάνεις αίτηση για το MusicWorld Expo 2016; Είσαι μουσικός; Έχεις δικό σου συγκρότημα; Σ’...\nΓενική Συνέλευση Μελών ΣΕΒ (Σύνδεσμος Επιχειρήσεων και Βιομηχανιών)Wrap your love! με τη "Θετική Φωνή" στη Θεσσαλονίκη!\nΗ ethelon SKG στο Let’s Do it Greece 2018\tΑπρίλιος 18, 2018\nArduino Day Thessaloniki 2018 by SheSharp Greece\tΑπρίλιος 18, 2018\nΓίνε εθελοντής στο Architect Show!\tΑπρίλιος 14, 2018\nLet’s Do it Greece 2018\tΑπρίλιος 14, 2018\nΗ ethelon πάει στο Κέντρο της Γης της Οργάνωσης Γη! Απρίλιος 2, 2018\nΈχεις πάθος με την Αρχιτεκτονική? 🏛\nΘέλεις να λάβεις μέρος σε μια συνάντηση Αρχιτεκτόνων, Designers, Μηχανικών και επαγγελματιών του Τουρισμού?\nΈλα μαζί μας να υποστηρίξουμε το The Architect Show που θα διεξαχθεί το Σάββατο 28 Απριλίου στο Metropolitan Expo και να παρακολουθήσουμε από κοντά ομιλίες διακεκριμένων αρχιτεκτόνων και designer.\nΚάνε την αίτηση σου εδώ: www.ethelon.org/architect-show/ ... See MoreSee Less\nΈλα μαζί με την #ethelon και την iSea να καθαρίσουμε 8 παραλίες σε Αθήνα και Θεσσαλονίκη!\nΜε τη βοήθεια του ΑΒ Βασιλόπουλος και της P&G, η περιβαλλοντική οργάνωση iSea και η ethelon συνεργάζονται για καθαρότερες ελληνικές θάλασσες και ακτές!\nΕίναι πάντα χαρά μας να υποστηρίζουμε τέτοιες πρωτοβουλίες για ένα καθαρότερο περιβάλλον για όλους μας.\nΚάνε την αίτηση σου εδώ: ethelon.typeform.com/to/TYrAGGΦέτος, προσφέρουμε όλοι μαζί καθαρότερες θάλασσες και ακτές. ... See MoreSee Less\nΤην Κυριακή 15 Απριλίου με ευκαιρία το Good Deeds Day, περάσαμε μια μέρα στην φύση, στο Κέντρο Της Γης, της Οργάνωση Γη - Organization Earth, μαγειρεύοντας για τους συνανθρώπους μας που το έχουν ανάγκη.\nΤο Good Deeds Day είναι μια παγκόσμια πρωτοβουλία με περισσότερους από 3,500,000 εθελοντές, η οποία ενώνει ανθρώπους από όλον το κόσμο, καλώντας τους να κάνουν καλές πράξεις με σκοπό να φέρουμε την αλλαγή στον κόσμο.\nΑν θες και εσύ να συμμετέχεις στις δράσεις μας, δήλωσε συμμετοχή εδώ: www.ethelon.org/registrationΤην Κυριακή 15 Απριλίου με ευκαιρία το Good Deeds Day, περάσαμε μια μέρα στην φύση, στο Κέντρο Της Γης, της Οργάνωση Γη - Organization Earth, μαγειρεύοντας για τους συνανθρώπους μας που το έχουν ανάγκη.\nΑν θες και εσύ να συμμετέχεις στις δράσεις μας, δήλωσε συμμετοχή εδώ: www.ethelon.org/registration ... See MoreSee Less


Ασταμάτητη η ΑΕΛ, στους 8 του κυπέλλου | ShootandGoal\nΝίκη σε ακόμη ένα ντέρμπι και συνάμα πρόκριση για την ΑΕΛ που επικράτησε της ΑΕΚ στην ΑΡΕΝΑ με 2-0 με γκολ των Σάντος και Αντωνίου.\nΗ πρώτη καλή στιγμή στο παιχνίδι ήταν στο 6’ για την ΑΕΛ με τον Αβραάμ να εκτελεί ένα φάουλ με σέντρα, ο Μπρούνο Σάντος έπιασε την κεφαλιά όμως ο Τόνιο δεν αιφνιδιάστηκε και μπλόκαρε.\nΣτο 22’ ο Ντανίλο της ΑΕΛ μπήκε στην περιοχή έκανε και το σουτ όμως ο Τόνιο κατάφερε να αποκρούσει και στην συνέχεια έδιωξε η άμυνα της ΑΕΚ σε κόρνερ.\nΠέντε λεπτά αργότερα, στο 27’ ο Μαέ έκανε το δυνατό σουτ όμως ήταν άστοχο.\nΣτο 42’ ήταν η πρώτη καλή στιγμή της ΑΕΚ στο ματς με σουτ του Σπόλιαριτς όμως ήταν σε ετοιμότητα ο Βοζίνια και μάζεψε με διπλή προσπάθεια.\nΜε την έναρξη της επανάληψης, στο 54’ η ΑΕΛ κατάφερε να ανοίξει το σκορ. Ο Αβραάμ εκτέλεσε ένα φάουλ με σέντρα, ο Παπαφώτης έκανε την κεφαλιά πάσα, και ο Μπρούνο Σάντος με μια εξαιρετική κεφαλιά έστειλε την μπάλα στα δίκτυα για το 0-1.\nΣτην επόμενη καλή φάση του αγώνα η ΑΕΛ διπλασίασε και τα γκολ της! Στο 74’ οι γαλαζοκίτρινοι βγήκαν στην αντεπίθεση και ο Μηνάς Αντωνίου με ένα φοβερό σουτ έστειλε την μπάλα στα δίκτυα για το 0-2.\nΣτο 89’ η ΑΕΚ είχε μια καλή στιγμή με δυνατό σουτ του Γκονζάλες όμως ο Βοζίνια ήταν σε ετοιμότητα και έπεσε και μπλόκαρε.\nΑΕΛ ShootandGoal Team - 23-01-2021 13:25\nΑΕΛ ShootandGoal Team - 13:25


Χιούστον το λύσαμε: Δείτε τους αποψινούς καλεσμένους της εκπομπής! | newsall.gr\nΑρχική ΨΥΧΑΓΩΓΙΑ gossip-tv.gr Χιούστον το λύσαμε: Δείτε τους αποψινούς καλεσμένους της εκπομπής!\nΧιούστον το λύσαμε: Δείτε τους αποψινούς καλεσμένους της εκπομπής!\nΧιούστον το λύσαμε: Ο Φάνης Λαμπρόπουλος και o Νικόλας Ράπτης απομονωμένοι σε έναν διεθνή διαστημικό σταθμό, σχολιάζουν ό,τι σημαντικό αλλά και ασήμαντο έρχεται… σαν «κομήτης» να ταράξει την καθημερινότητά μας και φιλοξενούν πρόσωπα της επικαιρότητας τα οποία απαντούν σε απρόβλεπτες ερωτήσεις και εκτελούν θεότρελες αποστολές.\nΤην Παρασκευή 19 Φεβρουαρίου στον διαστημικό σταθμό του Φάνη και του Νικόλα ταξιδεύει η Μαρία Σολωμού.\nΜε ποια από τις «Roomies» θα μπορούσε να συγκατοικήσει όντως; Ποια είναι η πιο δύσκολη; Για ποιον λόγο θεωρεί ότι ο ρόλος της Ράνιας ήταν ρόλος ζωής; Θα έλεγε «ναι» σε μία ενδεχόμενη επιστροφή των «Singles»; Έχει κάνει πλαστικές;\nΑμέσως μετά ο Δημήτρης Σκαρμούτσος απαντά σε όλες τις περίεργες ερωτήσεις των παρουσιαστών.\nΤι κάνει αυτή την περίοδο που είναι κλειστά τα εστιατόρια; Τι εκμυστηρεύεται για τα τατουάζ του και γιατί δεν θα μπορούσε να γίνει ποτέ tattoo artist, όσο κι αν το θέλει; Πιστεύει ότι είναι sex symbol;Γιατί είχε «φάει πόρτα» σε ένα άδειο καφέ στη Γλυφάδα; Θεωρεί ότι η μαγειρική είναι τέχνη; Για ποιον λόγο ζητάει δημόσια συγγνώμη από τον Άκη Πετρετζίκη;\nΠροηγούμενο άρθροΑυτό το 16χρονο μοντέλο είναι κόρη πασίγνωστου supermodel\nΕπόμενο άρθροΠρώτη γεύση από τη νέα Maserati Grecale\nΚαλό Μεσημεράκι: Ο Μουτσινάς ήρθε σε δύσκολη θέση με τη Σάσα Σταμάτη! Δείτε γιατί!\nMasterChef: Ανατροπή! Οι υποψήφιοι προς αποχώρηση και η μεγάλη έκπληξη!\nΦάρμα: Γνωρίστε έναν προς έναν τους 14 παίκτες του reality του ΑΝΤ1!\nΗ τούρτα της μαμάς: Η οικογένεια Βασίλαινα στα χαρακώματα\nΈξαψη: Η Τζόυ ανακαλύπτει τη σχέση της Εβίτας με τον Κωστή\nΝέα καταγγελία σοκ για βιασμό από πασίγνωστο ηθοποιό: «Της είπε αν...\nΔημήτρης Λιγνάδης: Έφτασε στον ανακριτή – Δρακόντεια μέτρα ασφαλείας\nΚαθυστερεί το Gran Turismo 7. Στην αγορά το 2022


Ajax FireProtect Plus Tα νέα της Αγοράς\nΤετάρτη, 10 Οκτωβρίου 2018 | 12:40\nΟ Ajax FireProtect Plus είναι ένας έξυπνος ανιχνευτής καπνού με αισθητήρες ανίχνευσης θερμοκρασίας και μονοξειδίου του άνθρακα. Δημιουργήθηκε για να αποτρέψει την περίπτωση πυρκαγιάς, αλλά και για να παρέχει ασφάλεια. Μπορεί να χρησιμοποιηθεί σαν μέρος μιας ολοκληρωμένης εγκατάστασης συστήματος ασφαλείας, αλλά και να λειτουργήσει...\nΟ Ajax FireProtect Plus είναι ένας έξυπνος ανιχνευτής καπνού με αισθητήρες ανίχνευσης θερμοκρασίας και μονοξειδίου του άνθρακα. Δημιουργήθηκε για να αποτρέψει την περίπτωση πυρκαγιάς, αλλά και για να παρέχει ασφάλεια. Μπορεί να χρησιμοποιηθεί σαν μέρος μιας ολοκληρωμένης εγκατάστασης συστήματος ασφαλείας, αλλά και να λειτουργήσει αυτόνομα χωρίς τη ύπαρξη του Ajax Hub καθώς διαθέτει ενσωματωμένη εσωτερική σειρήνα έντασης 85db. Ο ανιχνευτής ενημερώνει άμεσα για καπνό, επικίνδυνα επίπεδα μονοξειδίου του άνθρακα, καθώς και για απότομη αύξηση της θερμοκρασίας ακόμα και χωρίς την ύπαρξη καπνού. Λειτουργεί σε απόσταση έως 1300 μέτρα από το Ajax Hub σε ανοιχτό χώρο και έχει μεγάλη διάρκεια ζωής μπαταρίας έως και 4 χρόνια. Διαθέτει τεχνολογία ελέγχου ταυτότητας για προστασία από υποκλοπή δεδομένων, προστασία από δολιοφθορά, ενώ ειδοποιεί τους χρήστες όταν έρθει η ώρα για καθάρισμα του ανιχνευτή. Η εγκατάστασή του είναι πολύ απλή καθώς οι βάσεις στήριξης SmartBracket επιτρέπουν την τοποθέτησή του χωρίς να χρειάζεται να ανοιχτεί το περίβλημα.


Marialena's Moments 2004-2008: Feel by Robbie Williams - the lyrics\nΤο τραγούδι αυτό το πρωτοάκουσα το 2003 και με συντρόφευσε και όλο το 2004, όταν ένας φίλος μου έγραψε και το cd με τίτλο "Escapology". Από τότε που το αγάπησα, ήταν γιατί ένιωθα ότι μιλούσε για μένα, στίχος στίχος όλο και περισσότερο. Προχθές το πρωί κατεβαίνοντας στο γραφείο μιας συναδέλφου να παραδώσω κάτι έγγραφα, το ξανάκουσα μετά από πολύ καιρό και εκείνην την ώρα, έμεινα, σαν να με διαπέρασε ηλεκτρικό ρεύμα από την ένταση των συναισθημάτων που βγήκαν στην επιφάνεια.\nΘυμήθηκα το 2004 και την ένταση στο ραδιόφωνο του αυτοκινήτου που ακουγόταν το τραγούδι αυτό. Τραγουδούσα και γω με δύναμη το τραγούδι, λες και ήθελα να με ακούσει και μένα ο Θεός για αυτά που θέλω στη ζωή μου. Χθες βράδυ προσπάθησα να το ανεβάσω για να το ακούσετε ξανά, αλλά το καλικαντζαράκι του ίντερνετ με μπλόκαρε δύο φορές και το άφησα γι' άλλη φορά.\nΣε λίγη ώρα θα αφήσω το εργασιακό μου περιβάλλον για να συνεχιστεί η μέρα και να ακολουθήσει άλλο ένα διάλλειμα του σαββατοκυριάκου. Άραγε οι σκέψεις μου θα κάνουν και κείνες διάλλειμα ή θα συνεχίσουν να με συντροφεύουν κάθε ώρα και κάθε λεπτό?\nΤι εβδομάδα ήταν κι αυτή! Βάστα καρδιά μου... Καλό σαββατοκύριακο και πάλι, Μ. ;-}\nΑναρτήθηκε από Marialena στις 4:22 PM\nΝα περάσεις όμορφα το Σ/Κ.\nΕμείς έχουμε Cinco de Mayo εδώ και θα χτυπήσουμε θεσπέσιες margaritas!\nFriday, May 05, 2006 6:04:00 PM\nΚαλησπέρα Λύσιππε! Ωραία ακούγεται η περίσταση, γι' αυτό Viva la fiesta amigos! Ναι, ναι Παρασκευή πήγε, με έναν όμορφο ήλιο ακόμα στον ουρανό και τα μυαλά στα κάγκελα που λένε (ας μου επιτραπεί ο αυτοσαρκασμός!). Τον Σαμουράι στο The Write Stuff τον είδες?\nΝα το ρίξεις έξω και να διασκεδάσεις με την ψυχή σου! Μ.\nFriday, May 05, 2006 6:11:00 PM\nΚαλό Σ/Κ να έχουμε όλοι μας Μαριαλένα.\nΝα ξεκουραστούμε και να διασκεδάσουμε\nFriday, May 05, 2006 6:22:00 PM\nΚαλησπέρα Μαριώ μου! Με το καλό να μας πάει καλά το σ/κ, γιατί προσωπικά ηρεμία και λίγο ζουζούνισμα μου χρειάζεται πολύ! Μ.\nΕπιστροφή στη δουλειά μετά από Mexican και 2 θεσπέσιες swirl margaritas!!! Και η δουλεια τελειώνει σε ....5 ώρες γμτ!\nFriday, May 05, 2006 8:18:00 PM\nκαλο σ/κ να περασεις\nοσο για το τραγουδι , πραγματι ειναι καταπληκτικο\nΚαλησπέρα Λύσιππε και σένα Επαρχιακό Σαλόνι! Η οικογένεια καλά? Ευτυχώς το σ/κ καλά πέρασε, πήρα τον αέρα μου και όλα καλά. Ες αυριον τα σπουδαία που λένε, φιλιά!\nΜαριαλένα, αυτό το τραγούδι το λατρεύω κι εγώ παρόλο που δεν είναι η ποπ το στυλ μου. Τo πρωτοάκουσα στο LIVE AID το Σεπτέμβριο ζωντανά και όλο το φθινόπωρο το τραγουδούσα δυνατά και το έστελνα σε μυνήματα σε μια φίλη μου που ένιωθε κι αυτή το ίδιο. Ειδικά το : "I've got too much love to go to waste".\nWednesday, May 10, 2006 1:04:00 PM\nΚαλώστην μου! Πολύ χαίρομαι που το τραγούδι αυτό σημαίνει κάτι και σε σένα! Να φανταστείς ότι σήμερα μετά από πολύ καιρό το έβαλα στο σιντι και καθώς ετοιμαζόμουν για τη δουλειά, δυνάμωσα την ένταση και το τραγουδούσα μαζί με τον Robbie. Είδες βρε παιδί μου πως κάποια πράγματα έχουν τη δική τους σημασία στον καθένα μας?\nΦιλιά στην όμορφη Λάρισα και στα νιάτα της! Μ.\nΕγώ είμαι το νιάτο Μαριαλένα μου; Που μένεις να στέίλω ένα κρασί, ένα τσίπουρο κάτι τέλος πάντων. Άσε χθες μου είπε ένα παιδάκι της Γ': Κα πόσων χρονών είστε; 34 (εγώ) Α, κα δε σας φαίνεται η μαμά μου είναι 35 και δεν έχει άσπρες τρίχες. Καλά να πάθω που δε μου αρέσουν οι βαφές!\nΩχ αμάν το πιτσιρίκι σχόλιο! Λίγο χαλβά από του Κωνσταντινίδη δεν θα με χάλαγε Άννα μου τώρα που το σκέφτομαι (χα,χα,χα). Μην ακούω τέτοια, γιατί συνομήλικες είμαστε και σε πληροφορώ ότι μια χαρά (και δύο τρομάρες) είμαστε επίσης! Ηθικόν ακμαίον και όρεξη να χουμε!\nΣε φιλώ, καλό βράδυ και τα λέμε, Μ.\nWednesday, May 10, 2006 8:17:00 PM\nΚαλό σαββατοκύριακο και εμένα ήταν το αγαπημένο μου τραγούδι πριν 2 χρόνια :-)\nΟι στίχοι του λένε συμπικνωμένα ότι λέει το blog μου 10 μήνες τώρα :-)\nΕπίσης Βιστάκι μου, αυτά τα λόγια είναι τόσο μα τόσο αληθινά. Όλα γύρω από την αγάπη περιστρέφονται στη ζωή μας είτε το ομολογούμε είτε όχι. Είναι το ύδωρ της ψυχής, διψάει ο άνθρωπος να γευτεί την γλυκειά της γεύση από μωρό μέχρι και γέρος. Ζεις χωρίς αυτήν, χωρίς οξυγόνο? Απλά ασφυκτιάς και υπομένεις αυτήν την ασφυξία μέχρι... Σε φιλώ και γω, καλό σ/κ, Μ.\nFriday, May 12, 2006 4:31:00 PM


MotoGP - Η «τρομακτική» επιλογή του μεσαίου του βγήκε!\nΗ «τρομακτική» επιλογή του μεσαίου του βγήκε!\nΚαι ο Brad Binder κέρδισε 13,8’’ σε μια εβδομάδα!\nΝέα 08/04/2021 - 10:28\nΆλμα στην απόδοσή του σε διάστημα μιας εβδομάδας έκανε ο Brad Binder, ο οποίος κατάφερε να τερματίσει μόλις 4,9’’ μακριά από τον νικητή του δεύτερου Αγώνα στο Qatar, Fabio Quartararo. Το κέρδος του ήταν 13,8 ολόκληρα δευτερόλεπτα (!) και οφείλεται στην επιλογή του μεσαίου ελαστικού μπροστά.\nΌλοι οι αναβάτες της μεγάλης κατηγορίας είχαν βάλει τα μαλακά ελαστικά μπροστά και πίσω στον πρώτο Αγώνα. Όμως στον δεύτερο οι ΚΤΜ όλες επέλεξαν να πάρουν το ρίσκο με το μεσαίο. Ένα «τρομακτικό» ρίσκο, όπως εξηγούσε μετά τον Αγώνα ο Binder. «Φοβόμουν να βάλω το μεσαίο, με το οποίο είχα πέσει χωρίς προειδοποίηση τρεις φορές. Αλλά δεν είχαμε άλλη επιλογή. Το μαλακό απλά δεν ήταν επιλογή για εμάς. Έπρεπε να είμαι σούπερ προσεχτικός με αυτός και άλλαξα και το στυλ μου, ειδικά όταν έμπαινα στις δεξιές στροφές. Αλλά μόλις το βρήκα, κατάφερα να πιέσω αρκετά».\nΑν και τα φώτα έπεσαν πάνω στην εκκίνηση του ομόσταυλού του, ο Brad Binder έκανε κι αυτός εξαιρετική εκκίνηση και από 18ος ήταν 10ος στο τέλος του πρώτου γύρου. «Έκανα καλή εκκίνηση και πρέπει να είμαστε χαρούμενοι γιατί έχουμε βελτιωθεί πολύ σ’ αυτό το κομμάτι». Από εκεί και πέρα ήταν σταθερός και κυνήγησε τους οδηγούς μπροστά του, τους οποίους έφτασε στον προτελευταίο γύρο. «Τα έδωσα όλα τότε και κατάφερα να περάσω τον Aleix και τον Jack. Ήταν τέλεια που κέρδισα δύο ακόμα θέσεις στο τέλος».\nRossi: Εκτός βαθμών στην πίστα\nBagnaia: Έκανα ένα μη αποδεκτό λάθος!


Υψηλά κέρδη κατέγραψαν οι ευρωπαϊκές αγορές | Διεθνής Οικονομία | Η ΚΑΘΗΜΕΡΙΝΗ\nΔΙΕΘΝΗΣ ΟΙΚΟΝΟΜΙΑ 16.10.2019\nO δείκτης Xetra DAX της Φρανκφούρτης ενισχύθηκε κατά 1,15%, ο CAC 40 του Παρισιού κατά 1,05% και ο δείκτης FTSE MIB του Μιλάνου κατά 1,21%.\nΜε κέρδη έκλεισαν χθες οι περισσότερες ευρωπαϊκές αγορές εν μέσω αισιοδοξίας που καλλιέργησε η προοπτική συμφωνίας ανάμεσα στο Λονδίνο και στις Βρυξέλλες και αποτροπής ενός άτακτου Brexit. Η ευοίωνη φημολογία συνδυάστηκε με τις προσδοκίες για αποκλιμάκωση του σινοαμερικανικού εμπορικού πολέμου, αλλά και με ικανοποιητικά αποτελέσματα που ανακοίνωσαν μεγάλες επιχειρήσεις. Η αισιοδοξία επικράτησε έτσι και στη Wall Street, με τους βασικούς δείκτες να κινούνται ανοδικά μέχρι λίγο πριν από το τέλος της συνεδρίασης.\n«Αν μπορούμε να διευθετήσουμε τις εμπορικές διενέξεις ανάμεσα στις ΗΠΑ και στην Κίνα και να βρούμε μια συνετή λύση για το Brexit, τότε θα ενισχυθεί η αισιοδοξία στην αγορά», σχολίασε ο Ρικ Μέκλερ, συνεργάτης της επενδυτικής Cherry Lane Investments. Ο ίδιος τόνισε πως η χθεσινή αισιοδοξία ενισχύθηκε ιδιαίτερα από τα ικανοποιητικά κέρδη που ανακοίνωσαν πολλές επιχειρήσεις. Σε αυτά συγκαταλέγονται τα αποτελέσματα των JPMorgan Chase & Co, UnitedHealth Group και Johnson & Johnson, που, όπως υπογράμμισαν πολλοί αναλυτές, καθησύχασαν την αγορά σχετικά με τις συνέπειες του ήδη παρατεταμένου εμπορικού πολέμου ανάμεσα στις ΗΠΑ και στην Κίνα. Η γενικευμένη αισιοδοξία οδήγησε τον δείκτη Xetra DAX της Φρανκφούρτης σε κέρδη 1,15% και τον CAC 40 του Παρισιού σε κέρδη 1,05%, ενώ με άνοδο 1,21% έκλεισε και ο δείκτης FTSE MIB του Μιλάνου.\nΣε ό,τι αφορά τον πανευρωπαϊκό δείκτη Stoxx 600, κατέγραψε κέρδη 1,23%. Η προσδοκία για συμφωνία που θα οδηγήσει σε συντεταγμένη έξοδο της Βρετανίας από την Ε.Ε. εξώθησε κάποια στιγμή ανοδικά ακόμη και τον δείκτη FTSE 100 του Λονδίνου. Η αγορά του Λονδίνου έκλεισε, ωστόσο, οριακά με αρνητικό πρόσημο υποχωρώντας κατά 0,03%, καθώς είχε προηγηθεί ενίσχυση της στερλίνας, που πλήττει την κερδοφορία των επιχειρήσεων του δείκτη.\nΤο νόμισμα της Βρετανίας ενισχύθηκε έναντι του δολαρίου και το βράδυ κυμαινόταν στο 1,2766 δολάριο. Η ίδια προσδοκία οδήγησε, εξάλλου, σε μαζικές αγορές ομολόγων χωρών της Ευρωζώνης, με τις αποδόσεις να παραμένουν σε αρνητικό έδαφος συμπεριλαμβανομένων εκείνων της Ιρλανδίας.


Οικογένεια & Σχέση Εξ Αποστάσεως; - Lifemade.gr Οικογένεια & Σχέση Εξ Αποστάσεως; - Lifemade.gr\nΤην τελευταία πενταετία συναντώ ολοένα και πιο συχνά ζευγάρια που ζουν σε άλλες πόλεις, άλλες χώρες. Ένα νέο ζευγάρι που επιλέγει να ζει σε μία μορφή απόστασης λόγω εργασιακών επιλογών, θα τολμούσα να πω ότι έχει και μία ρομαντική πλευρά καθώς κάποιος θα μπορούσε να σκεφτεί ότι η απόσταση δε κατάφερε να τους χωρίσει και επιμένουν στην σχέση τους σθεναρά. Η άλλη πλευρά του νομίσματος βέβαια, δείχνει ένα ζευγάρι που δεν αλλοιώνει τη σχέση του με την τριβή της καθημερινότητας κι έτσι παραμένει η έλξη ζωντανή. Κανείς όμως, ούτε οι ίδιοι, δεν γνωρίζουν πως θα ήταν η ζωή τους αν ζούσαν την κάθε μέρα μαζί.\nΜία σχέση χωρίς παιδιά είναι αναμφισβήτητα πιο εύκολα διαχειρίσιμη ακόμα και όταν υπάρχει απόσταση ή λιγότερος κοινός χρόνος για το ζευγάρι. Αυτό που με εντυπωσιάζει τα τελευταία χρόνια είναι οι οικογένειες που ζουν χωριστά. Γυναίκες που μεγαλώνουν τα παιδιά τους μόνες τους στην Ελλάδα και σύζυγοι που ταξιδεύουν ακατάπαυστα ή ζουν μόνιμα σε μια άλλη χώρα με κάποια Σαββατοκύριακα επισκέψεων το μήνα στο σπίτι τους. Προσωπικά θαυμάζω αυτά τα ζευγάρια, αυτούς τους γονείς, που κυρίως κατ’ ανάγκη λόγω της οικονομικής κρίσης και της απώλειας της δουλειάς τους, επέλεξαν τη δύσκολη λύση της εξ αποστάσεως οικογένειας. Γιατί δε μιλάμε για μία σχέση εξ αποστάσεως αλλά για μία οικογένεια εξ αποστάσεως, όπου η μητέρα, εργαζόμενη ή μη, μεγαλώνει μόνη τα παιδιά της, κοιμάται και ξυπνάει μόνη της με τα παιδιά της και παράλληλα βιώνει την έλλειψη του συντρόφου της από συναισθηματική αλλά και υποστηρικτική πλευρά στο μεγάλωμα των παιδιών. Παράλληλα ο άντρας ζει μακριά από τα παιδιά του, χάνει στιγμές από την ανάπτυξη τους και φυσικά βιώνει κι εκείνος την έλλειψη της συντρόφου του. Μία γυναίκα που ζει την μονογονεϊκή ζωή. Ένας άντρας που ζει μακριά από τη σύντροφο και τα παιδιά του με μόνη ελπίδα να χαρεί την αγάπη και την συντροφικότητα μερικά Σαββατοκύριακα το μήνα, που μοιάζουν πολύ μικρά για να χωρέσουν όλα όσα θα ήθελε να κάνει με την οικογένεια και τους φίλους του.\nΜπορεί άραγε να ζήσει μια οικογένεια υπό αυτές τις συνθήκες; Η εποχή δείχνει να υπάρχει η ανάγκη και άλλωστε, αν το να καλοσκεφτούμε, δεν είμαστε η μόνη γενιά που αναγκάζεται να ζουν οι οικογένειες χώρια. Είναι όμως σημαντικό το ζευγάρι να μπορεί να έχει καλή συνεννόηση και κυρίως κατανόηση ο ένας προς τις ανάγκες του άλλου.\nΣτη προκειμένη περίπτωση είναι σημαντικό οι σύντροφοι και γονείς να δώσουν αρκετή προσοχή στα εξής:\nΣυνεχή ενημέρωση προς τον απόντα γονιό για τα καθημερινά σημαντικά γεγονότα στη ζωή των παιδιών αλλά και της συντρόφου ώστε να έχει γνώση στην επιστροφή του για τυχόν αλλαγές ή νέα δεδομένα που έχουν προκύψει.\nΣημαντικός ο διάλογος της μητέρας με το πατέρα για ζητήματα και διλήμματα που αφορούν τα παιδιά τους. Αυτό βοηθά τον πατέρα να νιώθει πιο ενεργός στην ζωή των παιδιών του και τις σημαντικές αποφάσεις για αυτά, ενώ παράλληλα η μητέρα δε νιώθει μόνη και ακούει μια δεύτερη γνώμη στις επιλογές που πρέπει να κάνει καθημερινά.\nΈκφραση συναισθημάτων του ζευγαριού ο ένας προς τον άλλον και έκφραση επιθυμιών που μπορούν να γίνουν στόχοι για τις επόμενες μέρες όπου ο σύντροφος επιστρέφει σπίτι.\nΙσορροπημένος χρόνος μεταξύ παιδιών και ζευγαριού όταν ο πατέρας επιστρέφει στην βάση. Τα παιδιά πολλές φορές δείχνουν να πρέπει να είναι προτεραιότητα και δικαίως, όταν ο ένας γονιός λείπει αρκετά και συχνά. Όμως δε πρέπει να ξεχνάμε ότι αν οι γονείς δεν είναι καλά μεταξύ τους δεν μπορούν να λειτουργήσουν σωστά και να μεγαλώσουν εν ηρεμία τα παιδιά τους. Αυτό σημαίνει λοιπόν ότι πρέπει το ζευγάρι να μην ξεχνάει τη σχέση του και να αφιερώνει χρόνο σε αυτήν τακτικά.\nΠόσοι ‘Βαγγέληδες’ θα υπάρξουν;...\nΜιλώντας για την Μονογονεϊκή Οικογένεια στον EasyF...\nΣε 9 μήνες θα γίνεις μπαμπάς!...\nΜπορούν τα Παιδιά να Κρίνουν την Σχέση των Γονιών ...\nΓάμοςΓονείςΓονιόςΖευγάριΖευγάριαΊρις ΚρέμερΜονογονεϊκή οικογένειαΜονογονείςΟικογένειαΠαιδίΠαιδιάΣχέσειςΣχέσηΨυχολογίαΨυχολόγος\nΟικογένεια / Σχέσεις-Σεξ-Ψυχοσεξουαλικές Διαταραχές


Δερμάτινο πορτοφόλι Bull Captain QB057 μαύρο - Tobros\nΔερμάτινο πορτοφόλι Bull Captain QB057 μαύρο\nΚωδικός προϊόντος: ca_52406 Κατηγορίες: Ανδρικά, Πορτοφόλια, Τσάντες & Πορτοφόλια\n-Αντικλεπτικό σύστημα RFID.\n-2 θέσεις για χαρτονομίσματα όλα τα μεγέθη.\n-Ειδική θήκη για κέρματα στο μπροστινό μέρος .\n-9 θέσεις για πιστωτικές κάρτες .\nΔΙΑΣΤΑΣΕΙΣ : 12Χ3Χ9,5 CM


Λαϊκή Συσπείρωση Nεάπολης - Συκεών: Κυβερνητική θηλιά και μέσω των δήμων.\nΘυμίζουμε ότι τα τελευταία χρόνια, οι δήμοι έχουν «δει» τη χρηματοδότησή τους να μειώνεται τουλάχιστον κατά 60%, που στην πράξη μεταφράζεται σε υποτυπώδη λειτουργία των υπηρεσιών τους, σε σοβαρή έλλειψη προσωπικού, σε ξεπούλημα έργων και περιουσίας στο ιδιωτικό κεφάλαιο. Εξέλιξη για την οποία φέρει βαρύτατες ευθύνες η Κεντρική Ένωση Δήμων Ελλάδας (ΚΕΔΕ), η οποία ζητά αύξηση των πόρων της Τοπικής Διοίκησης από την αντιλαϊκή κρατική φορολόγηση, τη συμμετοχή των δήμων στα ευρωπαϊκά προγράμματα που ωφελούν το κεφάλαιο και την επιχειρηματικότητα, την πρόσβαση στον τραπεζικό δανεισμό με δήθεν χαμηλά επιτόκια.\nΗ συγκυβέρνηση ΣΥΡΙΖΑ - ΑΝΕΛ, με διαδοχικές κινήσεις μέσα στη βδομάδα, έρχεται να εγγυηθεί τη συνέχιση της πολιτικής των μνημονίων στο χώρο της Τοπικής Διοίκησης, σε βάρος των πολύπαθων λαϊκών στρωμάτων.\nΠρώτα εξέδωσε οδηγίες για την κατάρτιση των δημοτικών προϋπολογισμών για το έτος 2016, όπου επισημαίνεται ότι αυτοί θα πρέπει να είναι ισοσκελισμένοι ή πλεονασματικοί. Στην κατεύθυνση αυτή, οι οδηγίες καλούν τους δήμους σε περιορισμό των δαπανών τους στα χαμηλότερα δυνατά επίπεδα και σε αύξηση των ανταποδοτικών τελών. Ενώ όσοι δήμοι δεν δύνανται να ισοσκελίσουν τους προϋπολογισμούς τους προτρέπονται σε δανεισμό, τον οποίο βεβαίως θα επιβαρυνθούν τα ίδια τα λαϊκά στρώματα.\nΠροκειμένου να μην υπάρχει καμία απόκλιση από τους δημοσιονομικούς στόχους που τίθενται, η κυβέρνηση κατέθεσε μέσα στη βδομάδα, στην αρμόδια Επιτροπή της Βουλής, νομοσχέδιο στο οποίο συστήνονται νέοι μηχανισμοί ελέγχου της οικονομικής λειτουργίας των δήμων. Διατηρεί, δηλαδή, τον ασφυκτικό έλεγχο και προσδιορισμό της οικονομικής πολιτικής που ασκούν οι δήμοι, τον οποίο επέβαλε και το Παρατηρητήριο των ΟΤΑ, που με βαρύγδουπους τίτλους ο ΣΥΡΙΖΑ αποκήρυσσε προεκλογικά αλλά και μετεκλογικά.\nΣυγκεκριμένα, με νομοσχέδιο που κατατέθηκε στην αρμόδια Επιτροπή της Βουλής, προβλέπεται η ίδρυση, στην κάθε έδρα Περιφέρειας, Αυτοτελούς Υπηρεσίας Εποπτείας, η οποία υπάγεται απευθείας στον υπουργό Εσωτερικών. Σε κάθε Αυτοτελή Υπηρεσία Εποπτείας συστήνεται η θέση του Ελεγκτή Νομιμότητας, ο οποίος ασκεί τον έλεγχο της νομιμότητας των πράξεων των ΟΤΑ και τον πειθαρχικό έλεγχο των αιρετών οργάνων τους. Παράλληλα, συστήνεται Επιτροπή Οικονομικής Ανασυγκρότησης των ΟΤΑ. Αυτή θα παρακολουθεί τα οικονομικά μεγέθη των δήμων, θα μεριμνά για τον εξορθολογισμό της οικονομικής τους διαχείρισης και θα υποβάλλει εισηγήσεις σχετικά με τις δημοσιονομικές πολιτικές που πρέπει να ακολουθήσουν.\nΌπου δηλαδή παρεκκλίνουν, η Επιτροπή θα τους συμμορφώνει!\nΕπίσης, η Επιτροπή θα μεριμνά για την κατάρτιση ρεαλιστικών και τουλάχιστον ισοσκελισμένων προϋπολογισμών, «σύμφωνα με τους στόχους και τα όρια των πιστώσεων του κρατικού προϋπολογισμού και του εκάστοτε ισχύοντος Μεσοπρόθεσμου Πλαισίου Δημοσιονομικής Στρατηγικής».\nΜε λίγα λόγια, αποτρέπονται οι δήμοι από την άσκηση οποιασδήποτε κοινωνικής πολιτικής που θα ανακουφίζει τα λαϊκά στρώματα, στο βωμό της υπηρέτησης των δημοσιονομικών στόχων που έχουν βυθίσει το λαό στην ανέχεια. Στο πλαίσιο αυτό, θα παρακολουθείται η κατάρτιση και εκτέλεση των προϋπολογισμών των δήμων, με στόχο τον «εξορθολογισμό της οικονομικής διαχείρισης», όπως σημειώνεται χαρακτηριστικά στο νομοσχέδιο.\nΑναρτήθηκε από Λαϊκή Συσπείρωση Νέαπολης Συκεών στις 8/02/2015 01:03:00 μ.μ.


ANT1.com.cy | «Γροθιά στο στομάχι» το νέο αντιρατσιστικό φιλμάκι με κυπριακούς στίχους [ΒΙΝΤΕΟ]\nΠΡΟΗΓΟΥΜΕΝΟΝίκη χρυσάφι, αλλά...ΕΠΟΜΕΝΟΜπέτις – Ρεάλ Μαδρίτης 2-3: VARβάτη απόδραση με χείρα βοηθείας της... Μπάρτσα!\n«Δεν μας χωρίζει τίποτε, ενώνουν μας τα πάντα…»\nΈνα φιλμάκι που στέλνει πολλά και ηχηρά μηνύματα δημιούργησαν ΑΕΛ και ΚΕΠΑΚΥ, βλέποντας το φαινόμενο της ρατσιστικής βίας και των διακρίσεων να εξαπλώνεται όλο και περισσότερο στην καθημερινότητά μας.\nΣυγκεκριμένα, ΑΕΛ και ΚΕΠΑΚΥ προχώρησαν στη δημιουργία αντιρατσιστικού φιλμ, με κυπριακούς στίχους, με σκοπό την ενημέρωση και ευαισθητοποίηση του κόσμου γύρω από το πολύπλευρο θέμα του ρατσισμού.\nΕρμηνευτής του τραγουδιού με τίτλο: «ΑΚΟΥ, ΘΩΡΕ, ΝΙΩΣΕ» είναι ο γνωστός ράπερ, από τη Λεμεσό, JUΛIO, ο οποίος μας καλεί μέσω των στίχων του να συνειδητοποιήσουμε πως «Δεν μας χωρίζει τίποτε, ενώνουν μας τα πάντα.»\nΜάλιστα, το εν λόγω φιλμάκι αρχίζει με ένα μήνυμα του πρώτου προέδρου της AEΛ, του αείμνηστου Νίκου Σολομωνίδη, ο οποίος είχε αναφέρει: «Μη διαχωρίσετε τους αθλητές με τις πολιτικές τους αντιλήψεις. Οι αθλητές σε οποιαδήποτε φυλή, θρήσκευμα, χώρα, πολιτική ιδεολογία και αν ανήκουν είναι φίλοι και αδερφοί.»\nΠρόκειται εξάλλου για ένα μήνυμα που παραμένει αναλλοίωτο από όλες τις Διοικήσεις της ΑΕΛ, στο πέρασμα των χρόνων.\nΌπως αναφέρεται επίσης στο φιλμάκι, «η ΑΕΛ γαλούχησε τον κόσμο της να μη διαχωρίζει τους ανθρώπους από τη φυλή, το χρώμα, τη χώρα, το θρήσκευμα ή την πολιτική Ιδεολογία στην οποία ανήκουν. Με αφορμή τα 90 χρόνια από την ίδρυση της η μεγάλη οικογένεια της ΑΕΛ στέλνει ένα ηχηρό μήνυμα ενάντια σε κάθε μορφή ρατσισμού και διακρίσεων, διεκδικώντας παράλληλα την προστασία της ανθρώπινης αξιοπρέπειας και δείχνοντας μηδενική ανοχή σε ρατσιστικά φαινόμενα.»\nΑξίζει να αναφερθεί, πως το συγκεκριμένο φιλμάκι θα παρουσιαστεί σε σχολεία της Κύπρου, που έχουν ξένους και Κύπριους μαθητές, σε μια προσπάθεια να διώξουν τα παιδιά μακριά από τον ρατσισμό και να τα φέρουν πιο κοντά στην αγάπη, την ισότητα και τον σεβασμό, ανεξάρτητα από το χρώμα, τη θρησκεία, την εθνικότητα, φύλο και την αναπηρία.


Η ανάγκη του να είναι κανείς βάρβαρος\nΔουλειά του Λούντβιχ είναι να εξηγεί τέτοιου είδους νοήματα, λίγο προτού κορυφώσει τη νουθεσία του, λίγο δηλαδή πριν επιτεθεί στο αθέατο. Τι λοιπόν υπάρχει εκεί, πέρα από τα βουνά, τις λίμνες, τα δάση;\nΑν και είναι αδύνατο να φτάσουμε οπτικά σ’ αυτές τις εκτάσεις, έχουμε κάθε λόγο να πιστεύουμε ότι το μόνο που βρίσκεται εκεί είναι η ερήμωση. «Θέλετε να πάτε εκεί;» θα πει τότε ο Λούντβιχ. «Θα βρείτε όσα υπάρχουν κι εδώ. Εκτός όμως από τους ανθρώπους».\n«Και οι βάρβαροι;»\nΠράγματι, κάποιο παιδί θα κάνει την ερώτηση. Ποτέ στ’ αλήθεια δεν απουσίασε ένα τέτοιο παιδί από τον κόσμο μας. Κι ακριβώς επειδή αυτό το παιδί υπάρχει εδώ και πέντε γενιές, εδώ και ενάμιση αιώνα, είναι ευθύνη του παιδαγωγού να εξηγεί ότι οι βάρβαροι δεν θα μπορούσαν να υπάρχουν. Διότι αν οι βάρβαροι υπήρχαν, θα είχαν ήδη φτάσει σ’ εμάς. Κι αυτό σημαίνει ότι δεν μπόρεσαν να φτάσουν σ’ εμάς ή ότι δεν θέλησαν να το κάνουν. Κυρίως όμως σημαίνει ότι οι βάρβαροι δεν υπήρξαν ποτέ.\nΗ εξήγηση μοιάζει βέβαια ανεπαρκής σε ορισμένους τύπους παιδιών. Φανταζόμουν για παράδειγμα τη Σελίνα να λέει στον Λούντβιχ ότι οι βάρβαροι θα μπορούσαν να έρθουν ακόμα κι αν δεν το είχαν κάνει πιο πριν, ότι θα μπορούσαν να έρχονται ανά πάσα στιγμή.\nΚωνσταντία Σωτηρίου Η ανάγκη να γίνουμε βάρβαροι και εκείνοι οι «άλλοι» "Fractal" 12/10/2021\nΕυαγγελία Χαραλάμπους-Παυτίνου Ποιο είναι το αντίθετο της βαρβαρότητας; https://www.monocleread.gr 11/10/2021\nΘωμάς Συμεωνίδης Τρία σύγχρονα ελληνικά μυθιστορήματα για τις μετατοπίσεις του θανάτου, της μνήμης και του ανθρώπινου πολιτισμού Περιοδικό "Χάρτης" 30 Ιούνιος 2021\nΛίνα Πανταλέων Η βαρβαρότητα της βαρεμάρας "Η Καθημερινή"/ "Τέχνες και Γράμματα" 23/5/2021\nΘωμάς Τσαλαπάτης Γιατί ενύχτωσε κι οι Βάρβαροι δεν ήλθαν "Εφημερίδα των Συντακτών" 24/4/2021


Τοκετός στην εποχή κοβιντ ☺ - Τοκετός και Μαιευτήριο - Mammyland\nΤοκετός στην εποχή κοβιντ ☺\n21 Ιουνίου in Τοκετός και Μαιευτήριο\nΘα ήθελα όσες έχετε γεννήσει πρόσφατα σε Ρέα ή Ιασώ να μ πείτε λίγο τι ισχύει γιατί εγώ γέννησα το πρώτο μ παιδάκι προ κόβιντ.\nΑν δεν είσαι μονοκλινο επιτρέπεται ακόμα το rooming in?\nΑπό παροχές τι σ δίνει το νοσοκομείο (σερβιετες, πετσέτες κλπ)\nΟ συνοδός ισχύει ότι δεν μπορεί να φύγει καθόλου γιατί μετά δεν θα μπορεί να έρθει ξανά? Ειδικά όσες γεννησουνε με καισαρική είναι απαραίτητος ο συνοδός αλλά να μην του βγει κ η πίστη βρε παιδιά....🙄\nΕπισκέπτες ακόμα δεν επιτρέπονται?\nστις πριν 18 ώρες, ο/η Maritina89 είπε:\nεγώ γέννησα το φλεβάρη του 21 στο ιασώ, εποχη covid δλδ αλλά πριν σχεδόν 1.5 χρόνο. Rooming in επιτρέπεται κανονικά κ μάλιστα είναι και πολύ υποστηρικτικοί σε αυτό (τουλάχιστον οι μαίες που συνάντησα εγω). Από εκεί κ πέρα το νοσοκομείο δίνει τα πάντα, δλδ σερβιέτες, πάνες, αφρόλουτρα, σαμπουάν, πετσέτες κλπ. Εσύ θα πάρεις μόνο τα ρούχα σου κ ρούχα εξόδου για το μωρό (εκεί θα φοράει του νοσοκομείου). Αν θες πάρε και καμιά κανονική σερβιτέτα περιόδου γιατί αυτές που δίνουν είναι τεράστιες και μπορεί να μην τις χρειάζεσαι από τη 2η - 3η μέρα και μετά.\nΟ άντρας μου ήταν συνοδός και έμπαινε κ έβγαινε κανονικά χωρίς κάποιο τεστ. Τότε δεν επιτρέπονταν κανένας άλλος πέρα από το συνοδό κ να σου πω την αλήθεια ΚΑΛΥΤΕΡΑ! χάρηκα το μωρό μου χωρίς βαβούρα (γιατί στην ελλάδα ξεκινάει ο κάθε άσχετος να έρθει!) και είχα χρόνο κ άνεση να μάθω κάπως να θηλάζω. Άσε που γέννησα με καισαρική και την πρώτη μέρα μόνο για επίσκεψη δεν ήμουν! Οπότε πίστεψε με βολεύει! Ίσως βέβαια τώρα να είναι πιο χαλαρά...


Επικοινωνία Αυγερινοπούλου – Καραμανλή για τον αυτοκινητόδρομο Πάτρας – Πύργου - Ηλειακά Νέα, Ειδήσεις και Νέα από την Ηλεία, iliaka nea Επικοινωνία Αυγερινοπούλου – Καραμανλή για τον αυτοκινητόδρομο Πάτρας – Πύργου\nΌπως ήδη διαφαινόταν καιμετά τις επικοινωνίες που είχε πραγματοποιήσει και η κα Βουλευτής προσωπικά με τη Γενική Διεύθυνση Ανταγωνισμού,δόθηκε θετική έγκριση από την Κομισιόν, ολοκληρώνοντας έτσι το στάδιο της προγνωστοποίησης για την Ολυμπία Οδό, με την οποία και επιβεβαιώθηκε η αρτιότητα του υποβληθέντος φακέλου από την πλευρά της Ελληνικής Κυβέρνησηςσε σχέση με τα θέματα ανταγωνισμού για την ολοκλήρωση της σύμβασης του αυτοκινητοδρόμου Πάτρας – Πύργου.\nΠροτεραιοποιείται, τώρα, από την πλευρά της Κομισιόν η τελική έγκριση του φακέλου.Η διαδικασία της οριστικής έγκρισης, σύμφωνα με το χρονοδιάγραμμα της Ευρ. Επιτροπής, θα διαρκέσει περί το τέλος του 2021. Εν συνεχεία, θα ακολουθήσουν τα στάδια του Ελεγκτικού Συνεδρίου και της ψήφισης της σύμβασης από την Ελληνική Βουλή.\n«Η ολοκλήρωση του αυτοκινητοδρόμου Πάτρας – Πύργου αφορά σε ένα έργο που είναι ιδιαιτέρως σημαντικό για τον τόπο μας και αποτελεί πολιτική μας προτεραιότητα. Ένα έργο, το οποίο παρακολουθούμε στενά και κοινοβουλευτικά. Το έχει αναλάβει προσωπικά ο Πρωθυπουργός, κ. Κυριάκος Μητσοτάκης, αλλά και σύσσωμηη Ηγεσία του Υπουργείου Υποδομών και Μεταφορών.\nΉδη στις 9 Σεπτεμβρίου η Αν. Προϊσταμένη της Γενικής Διεύθυνσης Ανταγωνισμού της Ευρωπαϊκής Επιτροπής, κα Katrien De Marez, είχε δεσμευτείστην απαντητική της επιστολή προς την κα Αυγερινοπούλου ότι η ομάδα που ασχολείται με το έργο θέτει σε προτεραιότητα την ολοκλήρωση της διαδικασίας για να ξεκινήσει το έργο, λαμβάνοντας υπόψιν και το πλήθος των ατυχημάτων που σημειώνονται στο υφιστάμενο οδικό δίκτυο. Η κα DeMarez ευχαρίστησε ιδιαιτέρως την κα Βουλευτή που επέστησετην προσοχή στον επείγοντα χαρακτήρα του σπουδαίου αυτού έργου υποδομής.


Στην Olive Wagyu Farm οι αγελάδες τρέφονται με ελιές και... - Athinorama.gr\nΕπισκεπτόμαστε μια μοναδική, εξειδικευμένη φάρμα στο Άμστερνταμ και φιλοσοφούμε πάνω στην ηθική της σύγχρονης κρεατοφαγίας.\nΓΡΑΦΕΙ: ΔΗΜΗΤΡΗΣ ΑΝΤΩΝΟΠΟΥΛΟΣ 03 Δεκεμβρίου , 2021\nΠριν από μερικά χρόνια ταξίδευα από το Τόκιο στο Κιότο με το bullet train, όταν κάποια στιγμή σταματήσαμε στο Kobe. Δεν πήγα στην πατρίδα της μυθικής ράτσας, αλλά έκανα ουρά για να δοκιμάσω το φινετσάτο umami αυτού του κρέατος που μοιάζει με μάρμαρο, καθώς τη σάρκα του διατρέχουν αλλεπάλληλες γραμμές λίπους, σ’ ένα πρεστιζάτο γαστρονομικό φεστιβάλ στο «Ritz Hotel» στην Οσάκα. Μου έμεινε λοιπόν από τότε απωθημένο να δω ζωντανά τα πανέμορφα κατάμαυρα ζώα, τα οποία πίνουν μπίρα και τους κάνουν μασάζ! Και να που η επιθυμία μου έγινε πραγματικότητα πριν από λίγες ημέρες, όχι όμως στην Ιαπωνία, αλλά στην Ολλανδία.\nΣε απόσταση 75 χιλιομέτρων από το Άμστερνταμ, στα απέραντα λιβάδια που περικυκλώνουν την πόλη του Putten, βρίσκεται η διακεκριμένη φάρμα Olive Wagyu με ιστορία 100 χρόνων, που μεγαλώνει τις καθαρόαιμες αγελάδες Τajima black, τις ίδιες ακριβώς που εκτρέφουν στο Kobe. Υπάρχει, όμως, μια μεγάλη διαφορά στο διαιτολόγιο αυτών των αγελάδων, καθώς περίπου το ένα τέταρτο της τροφής τους είναι ειδικά επεξεργασμένη πάστα ελιάς από το Ναύπλιο(!) και μερικά ασυνήθιστα καρυκεύματα ακόμη. Κάτι αλήθεια μοναδικό συμβαίνει εδώ και μου το εξηγεί ένας Ιρλανδός, ο Gavin Dunne, που ξεκινώντας από τις οικολογικές του αναζητήσεις, άλλαξε τις πρακτικές της εκτροφής των ζώων. «Ψάχναμε έναν τρόπο να αυξηθούν τα υγιεινά μονοακόρεστα λιπαρά στο Wagyu και να μειωθούν τα κορεσμένα, και αυτό το πετύχαμε βάζοντας την πάστα της ελιάς στη διατροφή τους. Είχαν προσπαθήσει και οι Γιαπωνέζοι να κάνουν το ίδιο, αλλά δεν τα κατάφεραν. Εμείς επινοήσαμε μια ειδική διαδικασία μαγειρέματος που αφαιρεί τις τανίνες από την πάστα της ελιάς που μένει στο ελαιοτριβείο –δεν μπορούν να τις χωνέψουν τα ζώα– και την πρώτη ύλη γι’ αυτή την τροφή την προμηθευόμαστε από έναν εξαιρετικό ελαιοπαραγωγό στο Ναύπλιο».\nΠερπατάμε δίπλα στους στάβλους μαζί με τον Gavin και τον Dirk Timmer, ιδιοκτήτη της φάρμας, που είχε στόχο να παραγάγει το καλύτερο βοδινό κρέας στην Ευρώπη. Οι αγελάδες είναι πανέμορφες, με το ολόμαυρο τρίχωμά τους να μοιάζει με λεπτές μπούκλες αστραχάν. Είναι ήρεμες και δεν μας φοβούνται καθόλου. Ο Dirk ρίχνει πάνω στην τροφή τους πάστα ελιάς κι αυτές σπεύδουν αμέσως να την τιμήσουν με μεγάλη όρεξη. «Κοίτα να δεις τι θα γίνει τώρα, που θα τους δώσω και σοκολάτα», μου λέει. Οι αγελάδες τρελαίνονται γι’ αυτήν τη λιχουδιά και η σεροτονίνη που περιέχει τις χαλαρώνει. Αυτές οι αγελάδες με το εξαιρετικό και ακριβό κρέας έχουν πραγματικά διατροφή πολυτελείας. Ισχύουν άραγε οι μύθοι που τις συνοδεύουν ότι πίνουν μπίρα και τους κάνουν μασάζ; Εγώ πάντως βαρέλια δεν διέκρινα κάπου. Το μασάζ όμως είναι ελεύθερο, αφού όποτε θελήσουν τα ζώα αγγίζουν τις ειδικές βούρτσες και απολαμβάνουν περιποίηση και ριλάξ. Είναι ολοφάνερο ότι δεν είναι καθόλου στρεσαρισμένα, πράγμα που διατηρεί το κρέας τους τρυφερό. Λίγο πιο κάτω, ένα μικρό κοπάδι μ’ ένα νεογέννητο βόσκει στα χωράφια.\nΈρχεται η ώρα της γευσιγνωσίας. Τρώμε μια ποικιλία κοπών και δοκιμάζουμε διαφορετικές υφές και γεύσεις. Το εξωτερικό διάφραγμα με το χαρακτηριστικό του δάγκωμα είναι πεντανόστιμο. Το flank θυμίζει αδιόρατα συκώτι και είναι συγκινητικά εύγευστο. Με το σπάνιο Denver αρχίζει να φαίνεται καθαρά η ανωτερότητα του ποιοτικού λίπους που μελώνει το κρέας και το κάνει άπαιχτο. Το rib eye, όμως, είναι δυο σκάλες πάνω απ’ τα υπόλοιπα, καθώς η κορυφαία γράμμωσή του με καταπληκτικό λίπος το κάνει απίστευτα γευστικό και γλυκοφάγωτο, τόσο που δεν θέλεις να τελειώσει ποτέ. Όπως μου εξηγεί ο Gavin, «το ελαϊκό οξύ από την πάστα της ελιάς εκχυλίζεται μέσα στο λίπος του κρέατος, χαμηλώνει το σημείο τήξης του και δίνει αυτή την εξαιρετική τρυφεράδα και τη χυμώδη υφή στο κρέας. Είναι δε ελαφρύτερο από το κλασικό Wagyu. Από την άλλη, η ελιά εμπλουτίζει εντελώς φυσικά τη σάρκα με 50% παραπάνω γλουταμινικό και της δίνει umami νοστιμάδα και γλυκιά γεύση. Την ίδια στιγμή, μ’ αυτήν τη διατροφή των ζώων, βοηθάμε στην απάλειψη της μεγάλης περιβαλλοντικής ρύπανσης από την απόρριψη της πάστας ελιάς.\nΤο olive fed Wagyu εισάγεται στην Ελλάδα από τη La Meat Maison και το βρίσκεις στο μπουτίκ κρεοπωλείο της στη Νέα Σμύρνη (Αρτάκης 88 & Αγίας Σοφίας 55). Εκεί θα βρεις και εξαιρετικά αλλαντικά από olive fed χοιρινό (θεϊκά μπέικον και τσορίθο) και αργότερα ίσως olive fed αρνάκι, με το οποίο πειραματίζεται ο Gavin Dunne στη Μυτιλήνη.\n"Σημείο Βρασμού" ή όταν οι κουζίνες και οι άνθρωποί τους καίνε λάδια\nΜε αφορμή το πολύ καλό αγωνιώδες δράμα "Boiling Point" που παίζεται στους κινηματογράφους, ο Δημήτρης Αντωνόπουλος διερευνά γιατί δεν βρίσκονται μάγειρες και σερβιτόροι για να δουλέψουν στα εστιατόρια.


Δραπέτευσε και έπεσε στο λιμάνι της Θεσσαλονίκης | Ελλάδα Ειδήσεις\nΔραπέτευσε και έπεσε στο λιμάνι της Θεσσαλονίκης\nΣτη θάλασσα μπροστά στο λιμάνι της Θεσσαλονίκης έπεσε ένας Αλγερινός, ο οποίος δραπέτευσε τη Δευτέρα από τα κρατητήρια Αστυνομικού Τμήματος στη Λάρισα.\nΓΡΑΦΕΙ: ΠΑΝΑΓΙΩΤΗς ΣΠΥΡΟΠΟΥΛΟς published 30 Αυγ. 17 (12:51)\nΟ Αλγερινός κρατούνταν για διοικητική απέλαση και κατάφερε να διαφύγει της προσοχής των αστυνομικών και να δραπετεύσει. Κατόπιν, μετέβη στη Θεσσαλονίκη, όπου εντοπίστηκε από αστυνομικούς που άρχισαν να τον καταδιώκουν. Εκείνος μπήκε στο λιμάνι της πόλης και στην προσπάθειά του να αποφύγει τη σύλληψη έπεσε με τα ρούχα στη θάλασσα. Τότε οι αστυνομικοί σε συνεργασία με τους λιμενικούς κατάφεραν να τον βγάλουν έξω σώο και αβλαβή. Στη συνέχεια, τον συνέλαβαν.


ΕΛΛΗΝΩΝ ΝΕΑ: Ο απόφοιτος δημοτικού και πρώην αλκοολικός Σουλτς σήμερα «ξόρκισε» τον Τραμπ\nΟ απόφοιτος δημοτικού και πρώην αλκοολικός Σουλτς σήμερα «ξόρκισε» τον Τραμπ\nΕάν ο υποψήφιος των Ρεπουμπλικάνων για την προεδρία των ΗΠΑ Ντόναλντ Τραμπ κερδίσει τις εκλογές τον Νοέμβριο, αυτό θα αποτελέσει πρόβλημα για ολόκληρο τον κόσμο και θα ενθαρρύνει τους μιμητές του στην Ευρώπη, δήλωσε ο απόφοιτος δημοτικού και πρώην αλκοολικός πρόεδρος του Ευρωπαϊκού Κοινοβουλίου, Γερμανός σοσιαλδημοκράτης Μάρτιν Σουλτς σε γερμανικό περιοδικό.\n«Ο Τραμπ δεν αποτελεί μόνο πρόβλημα για την Ευρωπαϊκή Ένωση, αλλά και για τον υπόλοιπο κόσμο», δήλωσε ο κ. Σουλτς σε συνέντευξή του στο Der Spiegel, που δημοσιεύθηκε στη διαδικτυακή έκδοση του περιοδικού.\n«Εάν ένας άνθρωπος που κάνει επίδειξη με το να μην έχει την παραμικρή ιδέα [σ.σ. ο Σουλτς ως απόφοιτος δημοτικού έχει πολλές ιδέες] και να υποστηρίζει ότι η εξειδικευμένη γνώση είναι ελιτίστικες ανοησίες, καταλήξει στο Λευκό Οίκο, τότε θα έχουμε φθάσει σε ένα κρίσιμο σημείο», δήλωσε ο πρόεδρος του Ευρωπαϊκού Κοινοβουλίου.\nΈνα τέτοιο σενάριο θα σημαίνει ότι υπάρχει «ένας προφανώς ανεύθυνος άνθρωπος» σε μια θέση που απαιτεί την υπέρτατη αίσθηση ευθύνης, ανέφερε ο κ. Σουλτς, ο ίδιος άνθρωπος που με τη Γερμανία του κατέστρεψαν την Ελλάδα.\nΠρόσθεσε ότι ανησυχεί πως μια ενδεχόμενη νίκη του κ. Τραμπ θα δημιουργήσει μιμητές στην Ευρώπη. «Γι’ αυτό θέλω να κερδίσει η Χίλαρι Κλίντον», πρόσθεσε λες και του πέφτει λόγος ποιον θα ψηφίσουν οι Αμερικανοί.\nΟι μιμητές του Τραμπ που φοβάται ο Σουλτς είναι οι δεξιοί «λαϊκιστές» που ανέδειξαν οι γερμανικές πολιτικές στη λιτότητα και στο προσφυγικό.\nΟ Σουλτς αντί να «ξορκίζει» το αποτέλεσμα όφειλε να καταγγείλει το αίτιο, αλλά ζητάμε πολλά από έναν πρώην αλκοολικό απόφοιτο δημοτικού.


PTO SHAFT Κατασκευαστής, Προμηθευτής, Εργοστάσιο - μειωτές, μειωτήρες σκουληκιών, κιβώτια ταχυτήτων, πλανητικά κιβώτια ταχυτήτων, μειωτές ταχύτητας, διαφοροποιητές, ελικοειδές γρανάζι, γρανάζια σπειροειδούς γραναζιού, γεωργικά κιβώτια, γρανάζια τρακτέρ, γρανάζια φορτηγών, κιβώτιο ταχυτήτων\nΑναζητάτε μια αξιόπιστη πηγή ανταλλακτικών συστήματος κίνησης PTO; Στο HZPT, θα παρέχουμε ό, τι χρειάζεστε για να μεγιστοποιήσετε την απόδοση των ελκυστήρων και των εργαλείων αγροκτήματος. Έχουμε ένα κέντρο διανομής 60,000 τετραγωνικών ποδιών που διαθέτει διάφορα ανταλλακτικά άξονα PTO από κορυφαίους κατασκευαστές του κλάδου. Το εκτεταμένο απόθεμά μας μας επιτρέπει να παρέχουμε αυτά τα προϊόντα σε ανταγωνιστικές τιμές.\nΚατά την περιήγηση στην επιλογή ανταλλακτικών PTO, θα βρείτε τα πάντα, από ζυγό και άξονες έως συστήματα μετάδοσης και ρολά. Εάν δεν είστε σίγουροι ποιο προϊόν είναι καλύτερο για τον εξοπλισμό σας, ενημερώστε μας. Η πεπειραμένη ομάδα μας μπορεί να σας οδηγήσει στη σωστή κατεύθυνση.\nΒιομηχανικός άξονας κίνησης\nTrcuk driveline / Άξονας μετάδοσης για φορτηγά\nΒιομηχανική βαρέως τύπου άξονας (ILP)\nΜΟΝΤΕΛΟ PTO SHAFTS\nΆξονας άξονα & άξονα μετάδοσης


Μάχη Για Την Ζωή Του Δίνει Ο Θέμος Αναστασιάδης! Ο Εγκλεισμός Στην Ελβετία Και Το Τάμα Στην Εκκλησία! - Psaxtiri\nΙανουάριος 4, 2019, 5:46 μμ\nΜάχη Για Την Ζωή Του Δίνει Ο Θέμος Αναστασιάδης!\nΣήμερα, λοιπόν, επειδή λέμε πάντα αλήθειες, θα μιλήσουμε για το πολύ σοβαρό πρόβλημα υγείας του Θέμου Αναστασιάδη.\nΔυστυχώς, ο συνάδερφος Θέμος είναι πολύ άσχημα.\nΟ ίδιος, μένει από το 2014 στην Ελβετία αλλά αν και τα πρώτα χρόνια πηγαινοερχόταν, η κατάσταση του επιδεινώθηκε αρκετά και πλέον φαίνεται να μην μπορεί να βγει από το σπίτι του.\nΔιαβάστε ακόμα: Eurovision 2019: Δείτε την τραγουδίστρια που θα εκπροσωπήσει την Ελλάδα\n« Τα ισοπέδωσα όλα, όταν το έμαθα. Ό,τι πίστευα. Για πρώτη φορά πήγα σε εκκλησία και γονάτισα. Ζήτησα να σωθεί το άτομο αυτό και να πάρει εμένα.\nΜέτοχος της εφημερίδας ωστόσο διέψευσε με δήλωσή του στην ιστοσελίδα topontiki.gr ότι ο Θέμος Αναστασιάδης αποχωρεί από το Θέμα αν και τα σενάρια επιμένουν.\nΔιαβάστε ακόμα: Η Ελλάδα σε έναν Πόλεμο με την Τουρκία θα Κέρδιζε Σύμφωνα με την CIA!\ngossipΘέμος Αναστασιάδηςπρόβλημα υγείαςσοβαρό πρόβλημα υγείας\nPrevious article Νίκος Μαυρίκος Απαγωγή – Πειραιάς: Απελευθερώθηκε ο επιχειρηματίας από τους απαγωγείς του\nNext article Δείτε 15 Χρήσεις που έχει το απλό οινόπνευμα και δεν γνωρίζετε!\nΑνησυχία για Ελεονώρα Μελέτη: Ποιο το σοβαρό πρόβλημα υγείας που αντιμετωπίζει μετά την εγκυμοσύνη-photo\nΈλενα Ακρίτα για Θέμο Αναστασιάδη: Μια Πολύ Μυστήρια Αποκάλυψη Μετά θάνατον «Είχα μια επώδυνη…»\nΤα πέντε “κορίτσια του Θέμου” αποχαιρετούν τον τηλεοπτικό τους «πατέρα»\nΤον λόγο που τον οδήγησε στον χωρισμό με την σύντροφό του, αποκάλυψε σε συνέντευξη του στο περιοδικό «Page 2», ο νικητής του «Survivor 2» Ηλίας Γκότσης…. (περισσότερα…) Διαβάστε ακόμα: Survivor […] More\nΝίκος Μαυρίκος Απαγωγή – Πειραιάς: Απελευθερώθηκε ο επιχειρηματίας από τους απαγωγείς του\nΔείτε 15 Χρήσεις που έχει το απλό οινόπνευμα και δεν γνωρίζετε!


Monitor Games - Opap.gr - ΟΠΑΠ\nΕίναι σε εξέλιξη η αναβάθμιση τους και σύντομα θα επιστρέψουν στα πρακτορεία ακόμα πιο συναρπαστικά.\nΈνα αγωνιώδες, γρήγορο και συναρπαστικό παιχνίδι επιστρέφει σύντομα στην οθόνη των Monitor Games του πρακτορείου σου. Ο τροχός γυρίζει και ο σταθερός δείκτης δείχνει το νικητήριο αριθμό. Σκοπός του παιχνιδιού είναι να προβλέψεις τον τυχερό αριθμό!\nΤα Penalties σύντομα θα χαρίζουν ξανά την απόλυτη ποδοσφαιρική συγκίνηση μέσα από την οθόνη των Monitor Games του πρακτορείου σου! Πέντε παίκτες κάθε ομάδας σουτάρουν και ο τερματοφύλακας προσπαθεί φυσικά να αποκρούσει. Θα τα καταφέρει ή θα δεχτεί γκολ; Ή μήπως ο παίκτης θα στείλει τελικά τη μπάλα έξω;\nΈνα από τα πιο αγαπημένα και γνωστά παιχνίδια, τόσο στην Ελλάδα όσο και στο εξωτερικό, σύντομα στην οθόνη των Monitor Games του πρακτορείου σου. Το παιχνίδι αποτελείται από ρεαλιστική αναπαράσταση αγώνα Bowling μεταξύ 2 παικτών.\nΣκοπός του παιχνιδιού είναι να προβλέψεις σωστά το αποτέλεσμα του!


Ιράν Χασάν Ροχανί Υεμένη Ντόναλντ Τραμπ ΗΠΑ Σαουδική Αραβία\n16/09/2019, 22:04 6\nΘα την πληρώσουν οι τούρκοι\nΤην κρυφή σου επιθυμία πας να την πλασάρεις ως πραγματικότητα.__Ε' δεν γίνεται αυτό.\nΕίχα την ευκαιρία να δω μια συζήτηση στην αυστριακή τηλεόραση αρχές της δεκαετίας του 80, όπου συμμετείχε κι ο Εντουρντ Τελλερ. Μου έκανε τεράστια εντύπωση η διαύγεια πνεύματος που είχε και η επιστημονική του εξήγηση χωρίς αισθήματα. (Ο Τελλερ ήταν πυρηνικός φυσικός και ένας από τους 'πατέρες' της βόμβας νετρονίων). Ως γνωστόν αυτή δεν καταστρέφει τις υποδομές λόγω περιορισμένης εκρηκτικής ενέργειας αλλά εξαφανίζει κάθε ίχνος ζωής σε ακτίνα χιλιόμετρων με την θανατηφόρο ακτινοβολία της που διαπερνά ακόμα και δέκα μέτρα μπετόν. Τώρα θα μου πείτε, τι σχεση έχει ο Ροχανι με αυτά που γράφεις; Ε, έχει και παραέχει.\nΑ ρε σεις "νοικοκυραιοι" αμερικανοδουλοι! Κατα τη γνωμη σου οι ιρανοι αξιωματουχοι αγνοουν την βομβα νετρονιου, ζουνε απομονωμενοι στον κοσμακο τους η ειναι απλα ατομα με IQ δεκαχρονων παιδιων? Δεν σου περναει απο το μυαλο οτι για να συμπεριφερονται με αυτον τον τροπο ισως εχουν ασους στο μανικι που εμεις και ισως και οι αμερικανοι δεν ξερουμε?(πυρηνικα, προηγμενη ηλεκτρονικη τεχνολογια, πλατες απο ρωσους και κινεζους η δεν ξερω τι αλλο)?


Νέες αντικειμενικές αξίες ανακοινώνει το ΥΠΟΙΚ - Τι γίνεται με ΕΝΦΙΑ; | antikry.gr\nΑρχική σελίδα ΟΙΚΟΝΟΜΙΑ Νέες αντικειμενικές αξίες ανακοινώνει το ΥΠΟΙΚ - Τι γίνεται με ΕΝΦΙΑ;\nΙδιαίτερο ενδιαφέρον παρουσιάζει το αν οι νέες τιμές θα επηρεάσουν τελικά το ύψος του ΕΝΦΙΑ κατά το 2015, καθώς ο ενιαίος φόρος ιδιοκτησίας ακινήτων προσδιορίζεται με βάση την εικόνα της περιουσιακής κατάστασης κάθε φορολογούμενου την 1η Ιανουαρίου εκάστου έτους.\nΣύμφωνα με πληροφορίες, σε περιοχές με τιμή ζώνης της τάξεως των 600-700 ευρώ θα υποστούν οριακές ή καθόλου μεταβολές, ενώ σε υψηλότερες τιμές ζώνης ανάλογα με την περιοχή θα υπάρξουν μειώσεις της τάξεως του 20%.\nΦυσικά δεν αποκλείονται αλλαγές για κάποιες περιοχές οι οποίες θα οδηγούν σε επιβαρύνσεις.\nΟι αντικειμενικές αξίες ακινήτων επηρεάζουν άμεσα, εκτός από τον ΕΝΦΙΑ, και τις μεταβιβάσεις.\nΌπως δείχνουν τα στοιχεία της Tράπεζας της Eλλάδος, οι αντικειμενικές αξίες είναι σήμερα περίπου 15%-20% υψηλότερες κατά μέσο όρο σε σχέση με τις πραγματικές.\nOι μεγαλύτερες διορθώσεις αναμένεται να γίνουν στις λεγόμενες «ακριβές» περιοχές, οι οποίες και έχουν πληγεί περισσότερο από την κρίση (Aγία Παρασκευή, Xαλάνδρι, Ψυχικό, Φιλοθέη, Mαρούσι, Γλυφάδα κ.λπ.). Στις ακριβές περιοχές οι αντικειμενικές αξίες είχαν φτάσει να ξεπερνούν ακόμη και τα 5.000 ευρώ ανά τετραγωνικό, τιμές οι οποίες δεν εντοπίζονται πλέον στην αγορά.\nΠαράλληλα, αναμένεται και αύξηση των τιμών σε διάφορες περιοχές της χώρας που οι τιμές πώλησης των ακινήτων (νεόδμητων) παραμένουν σε υψηλά επίπεδα. Πρόκειται κυρίως για περιοχές που γνώρισαν ταχύτατη ανάπτυξη τα τελευταία χρόνια, χωρίς αυτή να αποτυπώνεται και στις αντικειμενικές αξίες.


Οι περισσότεροι γονείς, έρχονται κάποια στιγμή αντιμέτωποι με μια απροθυμία των παιδιών τους να πάνε στο σχολείο. Το φαινόμενο αυτό τις περισσότερες φορές είναι περιστασιακό και λίγα παιδιά επιμένουν σ’ αυτή τους την στάση. Γενικώς, η «σχολική άρνηση» ορίζεται ως η ακούσια μη παρακολούθηση του σχολείου, η οποία συνοδεύεται από άγχος και καταθλιπτική διάθεση.\nΑρκετά συχνά η «σχολική άρνηση» ταυτίζεται ή συνδέεται με τη «σχολική φοβία» καθώς περιέχει τον φόβο εγκατάλειψης του σπιτιού και το άγχος του αποχωρισμού του παιδιού από τη μητέρα του.\nΜπορούμε να πούμε ότι ένα παιδί πάσχει από «σχολική άρνηση», σύμφωνα με τον Berg (1969), όταν:\n● Εμφανίζει σοβαρή δυσκολία να πάει στο σχολείο, με αποτέλεσμα την μακροχρόνια αποχή.\n● Εκδηλώνει έντονο φόβο, ταραχή, ξεσπάσματα θυμού, στομαχόπονο και άλλα σωματικά συμπτώματα όταν πρόκειται να πάει στο σχολείο. Τα συμπτώματα αυτά υποχωρούν συνήθως σε περιόδους αργιών, διακοπών και Σαββατοκύριακων που τα παιδιά δε χρειάζεται να πάνε στο σχολείο.\n● Παραμένει στο σπίτι ενώ θα έπρεπε να βρίσκεται στο σχολείο, εν γνώσει των γονέων.\n● Παρουσιάζει σοβαρή αντικοινωνική διαταραχή (ψευδολογία, άσκοπη περιπλάνηση, καταστροφικότητα).\n● Δεν υπήρξε κάποιο τραυματικό συμβάν στο σχολικό περιβάλλον που μπορεί να αιτιολογήσει αυτή την άρνηση.\nΟι αιτίες που μπορεί να οδηγήσουν σε «σχολική άρνηση» ποικίλλουν. Πολλές όμως έρευνες αναφέρουν ως κύρια αιτία το άγχος αποχωρισμού. Όπως χαρακτηριστικά αναφέρει σε έρευνά του ο Broadwin (1932), «τα παιδιά φοβούνται ότι κάτι άσχημο θα συμβεί στις μητέρες τους και αυτό τα κάνει να τρέχουν σπίτι για επαναβεβαίωση και χαλάρωση του άγχους».\nΠαράγοντες που συχνά πυροδοτούν την εκδήλωση της «σχολικής άρνησης» είναι:\n● Άσχημα οικογενειακά γεγονότα (θάνατος ή αρρώστια συγγενικού προσώπου, χωρισμός)\n● Ασθένεια του ίδιου του παιδιού που το ανάγκασε να απέχει από το σχολείο\n● Αλλαγή σχολείου, τάξης, δασκάλου\n● Αποχή από το σχολείο λόγω διακοπών\n● Γεγονότα στο σχολείο που έφεραν σε δύσκολη θέση το παιδί (σχολικός εκφοβισμός, προσβολή, εξευτελισμός)\nΗ αναγνώριση και αντιμετώπιση της «σχολικής άρνησης» του παιδιού πρέπει να είναι άμεση έτσι ώστε η κατάσταση αυτή να μη γίνει μόνιμη. Μερικές τεχνικές που βοηθάνε τους γονείς προς αυτή την κατεύθυνση είναι:\n● Επιστροφή του παιδιού όσο πιο γρήγορα γίνεται στο σχολείο και όχι παραμονή του στο σπίτι.\n● Προσπάθεια για αυτονόμηση του παιδιού. Ενθαρρύνετε το παιδί να ικανοποιεί σταδιακά μόνο του την ανάγκη για ύπνο, σίτιση, παιχνίδι.\n● Διερεύνηση των αιτιών της σχολικής άρνησης. Προσπαθήστε να καταλάβετε τι είναι αυτό που δημιουργεί ανησυχία ή άγχος στο παιδί.\n● Προτεραιότητα στην παραμονή του παιδιού στον σχολικό χώρο. Είναι σημαντικό να εξασφαλιστούν αρχικά τα θετικά συναισθήματα του παιδιού κατά την παραμονή του στον σχολικό χώρο πριν αυξηθούν οι σχολικές απαιτήσεις.\n● Ενθάρρυνση για δημιουργία δεσμών με το εκπαιδευτικό προσωπικό του σχολείου και τους συμμαθητές. Προς αυτή την κατεύθυνση μπορούν να βοηθήσουν οι εκπαιδευτικοί και ο/η διευθυντής του σχολείου.\n● Καθώς πολλές φορές εντοπίζουμε το άγχος αποχωρισμού και στους γονείς και κυρίως στη μητέρα, είναι χρήσιμο να βοηθιούνται και οι ίδιοι ώστε να διαχειριστούν τα συναισθήματά τους και να μη μεταφέρονται στο παιδί.\nΜε πληροφορίες από το Χαμόγελο του Παιδιού\nTags: άγχος, εκπαίδευση, σχολείο, σχολική άρνηση, σχολική φοβία, ψυχολογία


Η παραβολή των γάμων\nΜΑΤΘΑΙΟΣ (MT.) 22\nΤότε έλαβε πάλι το λόγο ο Ιησούς και τους είπε με παραβολές λέγοντας: 2 «Η βασιλεία των ουρανών ομοιώθηκε μ' έναν άνθρωπο βασιλιά, ο οποίος έκανε γάμους στο γιο του. 3 Και απέστειλε τους δούλους του να καλέσουν τους καλεσμένους στους γάμους, αλλά δεν ήθελαν να έρθουν. 4 Πάλι απέστειλε άλλους δούλους λέγοντας: “Πείτε στους καλεσμένους: Ιδού, έχω ετοιμάσει το γεύμα μου, οι ταύροι μου και τα θρεφτάρια είναι σφαγμένα και είναι όλα έτοιμα. ελάτε στους γάμους”. 5 Εκείνοι αμέλησαν και έφυγαν, ο ένας στο δικό του αγρό, ο άλλος στο εμπόριό του. 6 Και οι υπόλοιποι, αφού συνέλαβαν τους δούλους του, τους κακομεταχειρίστηκαν και τους σκότωσαν. 7 Τότε ο βασιλιάς οργίστηκε και, αφού έστειλε τα στρατεύματά του, εξολόθρεψε τους φονιάδες εκείνους και την πόλη τους έκαψε. 8 Τότε λέει στους δούλους του: “Ο γάμος βέβαια είναι έτοιμος, αλλά οι καλεσμένοι δεν ήταν άξιοι. 9 Πηγαίνετε, λοιπόν, στις διακλαδώσεις των οδών και όσους βρείτε καλέστε τους στους γάμους”. 10 Και αφού εξήλθαν οι δούλοι εκείνοι στους δρόμους, σύναξαν όλους όσους βρήκαν, κακούς και καλούς. Και γέμισε ο γάμος από εκείνους που κάθονταν, για να φάνε. 11 Όταν εισήλθε όμως ο βασιλιάς, για να δει εκείνους που κάθονταν, για να φάνε, είδε εκεί έναν άνθρωπο που δεν ήταν ντυμένος με ένδυμα γάμου, 12 και του λέει: “Σύντροφε, πώς εισήλθες εδώ μην έχοντας ένδυμα γάμου”; Εκείνος αποστομώθηκε. 13 Τότε ο βασιλιάς είπε στους διακόνους: “Δέστε του πόδια και χέρια και πετάξτε τον έξω στο σκότος το εξώτερο” - εκεί θα είναι το κλάμα και το τρίξιμο των δοντιών. 14 Γιατί πολλοί είναι κλητοί, αλλά λίγοι εκλεκτοί».\n(Μκ. 12:13-17, Λκ. 20:20-26)\n15 Τότε πήγαν οι Φαρισαίοι και έκαναν συμβούλιο, για να τον παγιδέψουν με λόγια. 16 Και αποστέλλουν σ' αυτόν τους μαθητές τους μαζί με τους Ηρωδιανούς, λέγοντας: «Δάσκαλε, ξέρουμε ότι είσαι ειλικρινής και διδάσκεις την οδό του Θεού με αλήθεια και δε σε μέλει για κανέναν. γιατί δε βλέπεις σε πρόσωπο ανθρώπων. 17 Πες μας, λοιπόν, τι νομίζεις; επιτρέπεται να δώσει κανείς φόρο στον Καίσαρα ή όχι»; 18 Επειδή όμως ο Ιησούς κατάλαβε την κακία τους, είπε: «Τι με πειράζετε, υποκριτές; 19 Επιδείξτε μου το νόμισμα του φόρου». Εκείνοι έφεραν προς αυτόν ένα δηνάριο. 20 Και τους λέει: «Ποιανού είναι η εικόνα αυτή και η επιγραφή;» 21 Του λένε: «Του Καίσαρα». Τότε τους λέει: «Αποδώστε λοιπόν τα πράγματα του Καίσαρα στον Καίσαρα, και τα πράγματα του Θεού στο Θεό». 22 Και όταν άκουσαν αυτό, θαύμασαν και, αφού τον άφησαν, έφυγαν.\n(Μκ. 12:18-27, Λκ. 20:27-40)\n23 Εκείνη την ημέρα τον πλησίασαν Σαδουκκαίοι, που λένε πως δεν υπάρχει ανάσταση, και τον επερώτησαν: 24 «Δάσκαλε, ο Μωυσής είπε: Αν κάποιος πεθάνει μην έχοντας παιδιά, να νυμφευτεί ο αδελφός του τη γυναίκα του και να φέρει απογόνους στον αδελφό του. 25 Ήταν λοιπόν μεταξύ μας εφτά αδελφοί. Και ο πρώτος, αφού νυμφεύτηκε, πέθανε, και μην έχοντας απογόνους άφησε τη γυναίκα του στον αδελφό του. 26 Όμοια και ο δεύτερος και ο τρίτος, ως τους εφτά. 27 Και ύστερα απ' όλους πέθανε η γυναίκα. 28 Κατά την ανάσταση, λοιπόν, ποιανού από τους εφτά θα είναι γυναίκα; Γιατί όλοι την είχαν». 29 Αποκρίθηκε τότε ο Ιησούς και τους είπε: «Πλανάστε, επειδή δεν ξέρετε τις Γραφές μήτε τη δύναμη του Θεού. 30 Γιατί κατά την ανάσταση ούτε παντρεύουν ούτε νυμφεύονται, αλλά είναι σαν άγγελοι στον ουρανό. 31 Όσον αφορά όμως την ανάσταση των νεκρών, δε διαβάσατε αυτό που ειπώθηκε σ' εσάς από το Θεό, όταν έλεγε: 32 Εγώ είμαι ο Θεός του Αβραάμ και ο Θεός του Ισαάκ και ο Θεός του Ιακώβ; Δεν είναι Θεός νεκρών, αλλά ζωντανών». 33 Και όταν άκουσαν τα πλήθη, εκπλήσσονταν για τη διδαχή του.\n(Μκ. 12:28-34, Λκ. 10:25-28)\n34 Όταν λοιπόν οι Φαρισαίοι άκουσαν ότι αποστόμωσε τους Σαδουκκαίους, συνάχτηκαν στο ίδιο μέρος, 35 και τον επερώτησε ένας από αυτούς, νομικός, για να τον πειράξει: 36 «Δάσκαλε, ποια εντολή είναι μεγάλη μέσα στο νόμο;» 37 Εκείνος του είπε: «Να αγαπήσεις Κύριο το Θεό σου με όλη την καρδιά σου και με όλη την ψυχή σου και με όλη τη διάνοιά σου. 38 Αυτή είναι η μεγάλη και πρώτη εντολή. 39 Και δεύτερη, όμοια με αυτή: Να αγαπήσεις τον πλησίον σου σαν τον εαυτό σου. 40 Σε αυτές τις δύο εντολές κρέμεται όλος ο νόμος και οι προφήτες».\n(Μκ. 12:35-37, Λκ. 20:41-44)\n41 Και ενώ ήταν συναγμένοι οι Φαρισαίοι, τους επερώτησε ο Ιησούς: 42 «Τι νομίζετε για το Χριστό; Ποιανού είναι γιος;» Του απαντούν: «Του Δαβίδ». 43 Τους λέει: «Πώς λοιπόν ο Δαβίδ μέσω του Πνεύματος τον καλεί Κύριο, λέγοντας:\n44 Είπε ο Κύριος στον Κύριό μου:\n“Κάθου από τα δεξιά μου,\nωσότου θέσω τους εχθρούς σου\nκάτω από τα πόδια σου”;\n45 Αν λοιπόν ο Δαβίδ τον καλεί “Κύριο”, πώς είναι γιος του;» 46 Και κανείς δεν μπορούσε να του αποκριθεί λόγο, ούτε τόλμησε κανείς από εκείνη την ημέρα να τον επερωτήσει πια.


Τίτλοι τέλους για Τσιώλη | Onsports.gr\nhome ΠοδόσφαιροSuper LeagueΤίτλοι τέλους για Τσιώλη Κοινοποιήστε\nΤίτλοι τέλους για Τσιώλη\tΣυντάκτης: Δήμητρα Τοκμακίδου\nΔημοσίευση: Δευτέρα, 31 Οκτωβρίου 2011 19.27\nΠαρελθόν από την τεχνική ηγεσία του Άρη αποτελεί από τη Δευτέρα (31/10) ο Σάκης Τσιώλης.\tΟ Έλληνας τεχνικός βρέθηκε το απόγευμα στα γραφεία της Μακεδονικής ΠΑΕ και έπειτα από συνάντηση που είχε με τους διοικούντες την ομάδα, αποφασίστηκε η κοινή λύση της συνεργασίας τους, όπως αναφέρει και η επίσημη ανακοίνωση του συλλόγου. «Η ΠΑΕ Άρης ανακοινώνει την λύση της συνεργασίας κοινή συναινέσει με τον προπονητή Σάκη Τσιώλη. Η διοίκηση της ΠΑΕ συναντήθηκε σήμερα το απόγευμα με τον κ. Τσιώλη κι από κοινού αποφάσισαν ότι το καλύτερο για τον Άρη, αλλά και τον ίδιο, θα ήταν να λυθεί η συνεργασία ανάμεσα στις δύο πλευρές.\nΗ διοίκηση της ΠΑΕ Άρης ευχαριστεί θερμά τον κ. Τσιώλη για την μέχρι τώρα προσφορά του στην ομάδα, θα τον θεωρεί πάντα φίλο του ΑΡΗ και του εύχεται καλή επιτυχία στην συνέχεια της καριέρας του».\nΤσιώλης: «Να φέρουν τον Άρη εκεί που του αξίζει»\nΣτην συνέχεια, ο Σάκης Τσιώλης, μιλώντας στο επίσημο site της ομάδας, ευχαρίστησε τη διοίκηση των «κίτρινων» και τον κόσμο για την κοινή τους παρουσία στους τελευταίους 8 μήνες. Παράλληλα, ευχήθηκε να βρει ο Άρης τον… δρόμο που του αξίζει.\n«Πρώτα απ’ όλα ένα μεγάλο ευχαριστώ στον κ. Αθανασιάδη και στην διοίκηση για την ευκαιρία που μου έδωσαν να είμαι για 8 μήνες μέλος αυτής της μεγάλης ομάδας. Ένα μεγάλο ευχαριστώ στον κόσμο της ομάδας του Άρη, που πραγματικά πιστέψαμε και ονειρευτήκαμε ότι μπορούσαμε να πραγματοποιήσουμε υψηλούς στόχους. Στο ποδόσφαιρο δεν έρχονται τα πράγματα πάντα όπως τα υπολογίζεις και κυρίως από διάφορες συγκυρίες ήρθαν αποτελέσματα τα οποία φέρανε την ομάδα σε πολύ μεγάλη πίεση.\nΈτσι λοιπόν η λύση της συνεργασίας μας, πιστεύω ότι θα βοηθήσει την ομάδα και ψυχολογικά κυρίως, αλλά και αγωνιστικά ώστε να μπει στον δρόμο των επιτυχιών. Εξάλλου υπάρχει ένα πολύ πλούσιο ρόστερ με πολύ καλούς ποδοσφαιριστές που σίγουρα ο χρόνος θα τους δικαιώσει. Τους εύχομαι από την καρδιά μου, πρώτα από όλα στην διοίκηση και στην συνέχεια στους ποδοσφαιριστές επιτυχίες και να φέρουν τον Άρη εκεί όπου του αξίζει.\nΠέρα όμως από τον Πρόεδρο και την διοίκηση υπάρχουν κι άλλοι άνθρωποι (από τον πρώτο μέχρι τον τελευταίο εργαζόμενο στην ομάδα) που συνεργαστήκαμε αυτούς τους 8 μήνες και πραγματικά δεθήκαμε πάρα πολύ και τους ευχαριστώ πάρα πολύ για την συνεργασία. Μακάρι κάποια στιγμή να έρθει η στιγμή που θα ξαναφορέσω την φόρμα του Άρη. Ευχαριστώ και πάλι ήταν τιμή μου που αποτέλεσα κομμάτι της ιστορίας του Άρη».


Ιωάννινα: Παπάς διέκοψε την λειτουργία για να μιλήσει στο κινητό! - Γρεβενά – ΝΕΑ- ΕΙΔΗΣΕΙΣ – news- GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\n« Κοζάνη: Αναβαθμίζεται η οδική ασφάλεια της Δυτικής Μακεδονίας\nΡεκόρ παραγγελιών σημείωσε η A-Class »\nΙωάννινα: Παπάς διέκοψε την λειτουργία για να μιλήσει στο κινητό!\nΣπαρταριστό περιστατικό σε ενορία του νομού Ιωαννίνων!\nΠραγματικά, πολύ σπαρταριστό περιστατικό συνέβη σε ενορία του νομού Ιωαννίνων. Όπως μας διηγήθηκαν, παππάς τελούσε, ημέρα Κυριακή τη θεία λειτουργία. Κι ενώ έψελνε, χτύπησε το κινητό του τηλέφωνο. Ως εδώ καλά θα πείτε. Προφανώς το είχε αφήσει ανοιχτό και φυσικό ήταν ότι θα το έκλεινε … Έλα, όμως, που δεν έγινε έτσι. Ο ιερέας έβγαλε το τηλέφωνο από την τσέπη του παντελονιού του, διέκοψε την λειτουργία, λέγοντας συγγνώμη, και άρχισε να μιλάει με τη γυναίκα του. Και μάλιστα δυνατά, τόσο,\nπου τον άκουγε όλο το εκκλησίασμα καθαρά. Η σύζυγός του, του έλεγε για κάτι οικογενειακά τους θέματα, νομίζοντας ότι ο παπάς είχε τελειώσει τη λειτουργία και ήταν μόνος του στο ναό. Κάποια στιγμή κι ενώ είχαν περάσει 6 με 7 λεπτά, ο ιερέας είπε στην παπαδιά: “Σε αφήνω τώρα, έχεω λειτουργία, θα τα πούμε μόλις έρθω στο σπίτι”. Ωραίος και άνετος…\nThis entry was posted on Δευτέρα, Νοέμβριος 19th, 2012 at 21:19 and is filed under ΠΑΡΑΞΕΝΑ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


Φθινοπωρινές υποσχέσεις - ΔΙΕΘΝΕΙΣ - Novasports.gr\nΗ Ελλάδα νίκησε την Ολλανδία για πρώτη φορά στην ιστορία της, 2-1 εκτός έδρας και μάλιστα με ανατροπή και έστειλε θετικά μηνύματα ενόψει των υποχρεώσεών της στα προκριματικά του Παγκοσμίου Κυπέλλου.\n01/09/2016 • 23:38\nΗ Ελλάδα νίκησε την Ολλανδία για πρώτη φορά στην ιστορία της, 2-1 εκτός έδρας και μάλιστα με ανατροπή και έστειλε θετικά μηνύματα ενόψει των υποχρεώσεών της στα προκριματικά του Παγκοσμίου Κυπέλλου. Μέχρι απόψε η «γαλανόλευκη» μετρούσε επτά ήττες και μία ισοπαλία απέναντι στους «οράνιε», έχοντας πετύχει μόνο ένα γκολ κι αυτό από το 1987 με τον Δημήτρη Σαραβάκο.\nΣτο «Φίλιπς Στάντιον», ωστόσο, έσπασε αυτή η αρνητική παράδοση, γεγονός που αποτελεί σίγουρα επιτυχία, έστω κι αν πρόκειται για μια φιλική αναμέτρηση. Το σημαντικότερο, όμως, είναι ότι η ομάδα του Μίκαελ Σκίμπε είχε αγωνιστικό προσανατολισμό και παρά τα λάθη που δεν απέφυγε, άφησε πολύ καλές εντυπώσεις και ελπίδες για το μέλλον.\nΟ Ντάνι Μπλιντ παρέταξε την Ολλανδία με το... παραδοσιακό 4-3-3, τον Ζουτ στο τέρμα, τους Φέλτμαν (δεξιά), Βίλεμς μπακ και τους Μπρούμα, Μπλιντ δίδυμο στα στόπερ. Στρόοτμαν, Βαϊνάλντουμ και Σνάιντερ συνέθεσαν την τριάδα της μεσαίας γραμμής και οι Μπέρχαους, Πρόμες, Γιάνσεν αυτή της επίθεσης.\nΣτο 4-2-3-1 του Σκίμπε από την άλλη, ο Καρνέζης ήταν στην εστία και οι Τοροσίδης, Μανωλάς, Παπασταθόπουλος, Τζαβέλλας από δεξιά προς αριστερά στην άμυνα. Μανιάτης, Σάμαρης ήταν οι δύο αμυντικοί χαφ και οι Μάνταλος, Φορτούνης, Χολέμπας συνέθεσαν την τριάδα πίσω από τον προωθημένο Μήτρογλου.\nΤο ματς δεν ξεκίνησε με τον καλύτερο τρόπο για την εθνική μας, με τους Ολλανδούς να μπαίνουν πιο ορεξάτοι στο γήπεδο και να φτάνουν στο γρήγορο γκολ. Μετά από λάθος πάσα του Παπασταθόπουλου στο 14', ο Γιάνσεν άδειασε τον Τζαβέλλα στην περιοχή και έκανε την παράλληλη μπαλιά για τον Βαϊνάλντουμ, ο οποίος από απόσταση αναπνοής απλά ακούμπησε την μπάλα για το 1-0.\nΣτο 21' ο Σνάιντερ με ξαφνικό σουτ δε βρήκε για λίγο στόχο και από εκείνο το σημείο και μετά άρχισε η ελληνική αντεπίθεση. Δευτερόλεπτα μετά ο Ζουτ απέκρουσε το σουτ του Φορτούνη, ενώ στο 23' ο Βίλεμς σταμάτησε τον Μάνταλο πριν αυτός σουτάρει από πλεονεκτική θέση.\nΗ ισοφάριση ήρθε τελικά στο 29' με κοντινή κεφαλιά του Μήτρογλου μετά από σέντρα του Τοροσίδη. Στο 34' ο Σνάιντερ με ακόμη ένα από τα γνωστά του σουτ, έστειλε την μπάλα άουτ δίπλα από το δοκάρι του Καρνέζη κι αυτή ήταν ουσιαστικά και η τελευταία αξιόλογη φάση του ημιχρόνου.\nΑλλαγές και ανατροπή\nΜε το ξεκίνημα του δεύτερου μέρους ο Σκίμπε έβαλε τέσσερα νέα πρόσωπα (Καπίνο, Σταφυλίδη, Παπαδόπουλο, Μπακασέτα), ενώ στο 56' αντικατέστησε υποχρεωτικά τον Φορτούνη, που χτύπησε στον αστράγαλο, με τον Γιαννιώτα.\nΣε συνδυασμό με τις αλλαγές και των γηπεδούχων, το παιχνίδι ήταν ισορροπημένο και ο ρυθμός κάπως πιο πεσμένος σε σχέση με το πρώτο 45λεπτο. Ο Γιάνσεν στο 66' «άγγιξε το 2-1, αλλά το εξαιρετικό του πλασέ από την περιοχή έφυγε μόλις άουτ.\nΚαι ό,τι δεν έκαναν οι «οράνιε», το έκαναν οι Έλληνες στο 74'. Ο Ζουτ απέκρουσε το πλασέ του Μήτρογλου, αλλά ο επερχόμενος Γιαννιώτας δε δυσκολεύτηκε να στείλει την μπάλα στα δίχτυα και με το πρώτο του διεθνές γκολ να χαρίσει στη «γαλανόλευκη» μία ιστορική νίκη.\nΔεν απειλήθηκε μέχρι το φινάλε η εθνική, δεν έλειψαν τα νεύρα και μάλιστα από νωρίς-νωρίς στο φιλικό του Αϊντχόφεν.\nΟλλανδία (Μπλιντ): Ζουτ, Μπρούμα, Φέλτμαν, Βίλεμς (80' Ντοστ), Σνάιντερ (65' Πρέπερ), Βαϊνάλντουμ (72' Κλάασεν), Στρόοτμαν (65' Χέντριξ), Μπλιντ, Πρόμες (72' Νάρσινγκ), Μπέργκαους, Γιάνσεν\nΕλλάδα (Σκίμπε): Καρνέζης (46' Καπίνο), Χολέμπας (46' Μπακασέτας), Τοροσίδης (46' Σταφυλίδης), Παπασταθόπουλος, Τζαβέλλας, Μανωλάς (46' Παπαδόπουλος), Μανιάτης, Μάνταλος (83' Καρέλης), Σάμαρης, Φορτούνης (56' Γιαννιώτας), Μήτρογλου


Ψαρών 9 , Περιστέρι, Αττική\nΗρακλής Π Μέλος από 26 Νοεμβρίου 2020 Επιβεβαιωμένη αξιολόγηση 1 αξιολόγηση στο doctoranytime\nΔημήτριος Λ Μέλος από 3 Ιουνίου 2019 Επιβεβαιωμένη αξιολόγηση 1 αξιολόγηση στο doctoranytime\nΘοδωρής Τ 5 Σεπτεμβρίου 2020\nΓΡΗΓΟΡΗΣ Κ 23 Ιουλίου 2020\nΓΡΗΓΟΡΗΣ Κ Μέλος από 15 Ιουλίου 2020 Επιβεβαιωμένη αξιολόγηση 1 αξιολόγηση στο doctoranytime\nΤην συστήνω ανεπιφύλακτα! Έδειξε ενδιαφέρον!\nΧριστινα Α 26 Ιουνίου 2020\nΧριστινα Α Μέλος από 18 Ιουνίου 2020 Επιβεβαιωμένη αξιολόγηση 1 αξιολόγηση στο doctoranytime\nΕξαιρετικη οδοντιατρος!!δεν την αλλαζω.την προτεινω ανεπιφυλακτα!!\nΓρηγόρης Κ 23 Ιουνίου 2020\nΠολύ καθαρό και οργανωμένο ιατρείο, καταρτισμένη γιατρός με δεξιοτεχνία και εμπειρία όπως φάνηκε. Επίσης φαίνεται έμπειρη όσο αφορά στην αισθητική στόματος, και θα την επισκεφτώ ξανά για αισθητικές επισκευές δοντιών με ρητίνη. Πλήρωσα με κάρτα, έκοψε απόδειξη χωρίς επιπλέον επιβάρυνση όπως μου είχαν ζητήσει αλλού.\nΠαναγιώτης Λ 21 Ιουνίου 2020\nΠαναγιώτης Λ Μέλος από 3 Ιουνίου 2020 Επιβεβαιωμένη αξιολόγηση 1 αξιολόγηση στο doctoranytime\nΆριστη σε όλα!\nΓιώργος Σ 7 Ιουνίου 2020\nΓιώργος Σ Μέλος από 28 Νοεμβρίου 2018 Επιβεβαιωμένη αξιολόγηση 1 αξιολόγηση στο doctoranytime\nΗ γιατρός ευγενεστατη και ασχολήθηκε με το θέμα μου . Μου εξήγησε την αιτία και την λύση του προβλήματος καθώς μου έδωσε και οδηγίες για το πώς να κινηθώ μέχρι να λυθεί το πρόβλημα. Την συστήνω ανεπιφύλακτα\nΑναστασία Κ 11 Μαΐου 2020\nΑναστασία Κ Μέλος από 27 Ιουλίου 2016 Επιβεβαιωμένη αξιολόγηση 1 αξιολόγηση στο doctoranytime\nΕπισκέφτηκα τη γιατρό για όψεις ρητίνης. Εμπειρία, γνώση του αντικειμένου και επεξηγηματική σε ότι κάνει. Σου λέει την άποψή της αλλά σε ρωτάει και την γνώμη σου, ώστε να πετύχει το αποτέλεσμα που επιθυμείς.\nΙδιωτικό οδοντιατρείο, Περιστέρι, 2004 - σήμερα\nΕλεγκτής, Νομαρχία, Διεύθυνση Υγείας για άδεια ασκήσεως επαγγέλματος οδοντιατρικής, 2009 - 2011\nΟδοντίατρος, ΟΑΠ - ΔΕΗ, 2006 - 2007\nΜπραβάκη-Θεοδώρα & Συνεργάτες-Οδοντίατρος


Το Πρώτο Γυμνάσιο Κέρκυρας από το 1865 | Αργυράδες - Κέρκυρα\nΤο πρώτο και πιο παλιό Γυμνάσιο της Κέρκυρας στο νεοκλασικό κτίριο\nΤο 1ο Γυμνάσιο Κέρκυρας λειτουργεί από το 1865. Όπως μαρτυρεί και το όνομά του, ήταν το πρώτο και, έως το 1923, το μοναδικό Γυμνάσιο αρρένων της Κέρκυρας. Από το 1865 και έως τον καταστροφικό εμπρησμό από τους Γερμανούς, τον Σεπτέμβρη του 1943, το 1ο Γυμνάσιο στεγαζόταν στο κτίριο των βενετικών στρατώνων Γριμάνι, εκεί όπου σήμερα στεγάζεται το 2ο Γυμνάσιο Κέρκυρας. Μετά την καταστροφή του κτιρίου από την πυρκαγιά, το 1ο Γυμνάσιο μεταφέρθηκε στο κτίριο όπου μέχρι σήμερα στεγάζεται.\nΓια την ιστορία του κτιρίου αυτού λίγα πράγματα είναι εξακριβωμένα, δεδομένου ότι κτίστηκε μετά την Ένωση των Επτανήσων με την Ελλάδα και τα αρχεία των υπηρεσιών του ελληνικού κράτους έχουν δυστυχώς καταστραφεί. Γνωρίζουμε πάντως ότι χτίστηκε τη δεκαετία του 1890 από την μεγάλη εθνική ευεργέτιδα, Πολύμνια Σκαραμαγκά. Η Πολύμνια βρέθηκε στην Κέρκυρα, επειδή η μητέρα της είχε παντρευτεί σε δεύτερο γάμο τον αδελφό του Ιάκωβου Πολυλά, Αντώνιο Πολυλά. Ανιψιός της Πολύμνιας ήταν οLucaBimbeli, που έχτισε το Καστέλο Bimbeli. Το αρχοντικό της Πολύμνιας Σκαραμαγκά μετά το θάνατό της, το 1922, έγινε ιταλική ιδιοκτησία και σ’ αυτό στεγάστηκε η «Ιταλική σχολή μέσης εκπαίδευσης» που λειτουργούσε τότε στην Κέρκυρα, υπό την διεύθυνση ενός ιταλικού τάγματος μοναχών.\nΜε το τέλος του Β’ Παγκοσμίου Πολέμου, οι ιταλικές ιδιοκτησίες στην Κέρκυρα δημεύτηκαν και έτσι το κτίριο πέρασε στην κυριότητα του ελληνικού δημοσίου και έκτοτε στεγάζει το 1ο Γυμνάσιο. Κατά τη διάρκεια του 2ου Παγκοσμίου πολέμου τα υπόγεια του σχολείου μας χρησίμευσαν ως καταφύγια, όπου οι κάτοικοι της γύρω περιοχής προστατεύονταν από τους βομβαρδισμούς. Επίσης αμέσως μετά τον πόλεμο, στο υπόγειο στεγαζόταν το Σώμα Ελληνίδων Οδηγών και στη συνέχεια η Καλλιτεχνική Σχολή Κέρκυρας.\nΑπό το 1ο Γυμνάσιο αποφοίτησαν σημαντικές προσωπικότητες που διέπρεψαν στις επιστήμες, στα γράμματα και στις τέχνες όχι μόνο στην Ελλάδα αλλά και διεθνώς. Ανάμεσά τους ξεχωρίζουν οι ακόλουθοι. Ο Παναγής Λεκατσάς, διαπρεπής Έλληνας φιλόλογος και από τους θεμελιωτές της θρησκειολογίας και εθνολογίας στην Ελλάδα. Ο Κωνσταντίνος Γρόλιος, ακαδημαϊκός, καθηγητής Λατινικών στο Α.Π.Θ. Ο Θεόδωρος Ζουπάνος, καθηγητής Δημοσίου Διεθνούς Δικαίου στο Πανεπιστήμιο της Νέας Υόρκης και Διευθυντής Ευρώπης του Ο.Η.Ε. Ο Νίκος Μεταλληνός, καθηγητής ΜΜΕ στο Πανεπιστήμιο του Μόντρεαλ του Καναδά, βραβευμένος από τον ΟΗΕ για τις μελέτες του για την τηλεόραση. Ο δρ. Κωνσταντίνος Τσούτσης, πρόεδρος της Ένωσης Αγροτικών Συνεταιρισμών Γαλλίας. Ο Βασίλης Ζαφειρόπουλος, πρέσβης της Ελλάδας στο Λονδίνο. Ο Γιώργος Αθανάσαινας, νευρολόγος-ψυχίατρος, ερευνητής στο Ινστιτούτο Αστροναυτικής και Διαστήματος της Βόννης και συγγραφέας πλήθους βιβλίων.


Δώδεκα ερωτηματικά για Πρόεδρο ή εκλογές - Ειδήσεις - νέα - Το Βήμα Online\nΔώδεκα ερωτηματικά για Πρόεδρο ή εκλογές\nΗ πιο μεγάλη ώρα για τη χώρα είναι αύριο στις 12 το μεσημέρι, όταν θα αρχίσει η τρίτη και πιο κρίσιμη ψηφοφορία για την εκλογή Προέδρου Δημοκρατίας\n27 Δεκεμβρίου 2014, 11:51 Ενημερώθηκε: 28 Δεκεμβρίου 2014, 05:45\nΗ πιο μεγάλη ώρα για τη χώρα είναι αύριο στις 12 το μεσημέρι, όταν θα αρχίσει η τρίτη και πιο κρίσιμη ψηφοφορία για την εκλογή Προέδρου Δημοκρατίας. Σε μία από τις πιο καθοριστικές στιγμές της μεταπολιτευτικής πολιτικής ιστορίας και ύστερα από μία πενταετή διαδρομή της Ελλάδας στον λαβύρινθο των μνημονίων, η ελληνική Βουλή αναμένεται να αποφασίσει την πορεία της χώρας για την επόμενη φάση. Τα στρατηγεία των κομμάτων είναι σε ετοιμότητα διά παν ενδεχόμενο και όλα είναι ανοιχτά για τον τρίτο γύρο, όπου απαιτούνται 180 θετικές ψήφοι για την εκλογή του Σταύρου Δήμα. Τα φώτα στρέφονται κυρίως σε μια ομάδα των ανεξάρτητων βουλευτών και σε τμήμα των Κοινοβουλευτικών Ομάδων των Ανεξάρτητων Ελλήνων και της ΔΗΜΑΡ.\nΗ κυβέρνηση τις τελευταίες ώρες δίνει την ύστατη πολιτική μάχη προκειμένου να εκλεγεί Πρόεδρος και να αποφευχθούν οι πρόωρες εκλογές, αν και όλοι, τόσο στο Μέγαρο Μαξίμου και στην αντιπροεδρία όσο και στην αντιπολίτευση, είναι έτοιμοι και για τις πρόωρες εκλογές.\nΤι συμβαίνει πίσω από τις κουρτίνες\nΣτο παρασκήνιο έχουν εξελιχθεί τα τελευταία εικοσιτετράωρα πολυεπίπεδες κινήσεις για να διαμορφωθεί διαφορετικό κλίμα εν όψει της αυριανής ψηφοφορίας, η οποία θα κρίνει αν θα εκλεγεί ο διάδοχος του Κάρολου Παπούλια ή αν η χώρα θα οδηγηθεί σε πρόωρες εκλογές, πιθανότατα την 1η Φεβρουαρίου, αν και υπάρχει ακόμη η εκδοχή της 25ης Ιανουαρίου.\nΟ Αντώνης Σαμαράς θεωρεί ότι οι βουλευτές την ύστατη στιγμή θα αναλογιστούν τι διακυβεύεται και θα πράξουν αναλόγως, ψηφίζοντας τον κ. Δήμα, ώστε να αποφευχθούν οι πρόωρες εκλογές που αποτελούν, κατά τον ίδιο, εθνικό κίνδυνο και τις οποίες δεν θέλουν οι πολίτες. Παράλληλα και ο Ευάγγελος Βενιζέλος υποστηρίζει ότι άπαντες αντιλαμβάνονται την κρισιμότητα και την ιστορικότητα των στιγμών και θα πράξουν αναλόγως, μη οδηγώντας τη χώρα σε περιπέτεια με απρόβλεπτες συνέπειες.\nΓια να συμβεί αυτό όμως, καταβάλλεται μεγάλη προσπάθεια πίσω από τις… κουρτίνες της εξουσίας, ώστε με διάφορα επιχειρήματα να μεταπειστεί η κρίσιμη ομάδα των 12 βουλευτών που απαιτούνται και να προστεθούν στους 168 που ψήφισαν τον κ. Δήμα στη δεύτερη ψηφοφορία.\n«Η ευθύνη του κάθε βουλευτή δεν είναι προσωπική αλλά εθνική και οφείλουν όλοι να αναλογιστούν τι διακυβεύεται για τον τόπο και τους πολίτες της χώρας, οι οποίοι δεν θέλουν τις πρόωρες εκλογές» αναφέρουν στο «Βήμα» κυβερνητικές πηγές, θυμίζοντας τη δήλωση του Πρωθυπουργού ότι στην αυριανή ψηφοφορία δεν θα υπάρχει «παρών» αλλά θα υπάρχει ονοματεπώνυμο.\nΟ Πρωθυπουργός, που προγραμματίζει άλλη μία δημόσια δήλωση, επιμένει ότι ο κάθε βουλευτής θα τεθεί ενώπιος ενωπίω με την αγωνία των Ελλήνων και το συμφέρον της πατρίδας.\n«Ο καθένας θα αναλάβει την ευθύνη του»\n«Αύριο ο καθένας θα αναλάβει την ευθύνη της ψήφου του που αυτή θα έχει στη σταθερότητα, στην ομαλότητα και στο μέλλον της πατρίδας» λέει ο κ. Σαμαράς και σε αυτή τη γραμμή κινείται και ο κ. Βενιζέλος, ο οποίος και αυτός κάνει τις κινήσεις που πρέπει στο παρασκήνιο, ενώ προετοίμαζε δημόσια παρέμβαση.\nΟ οδικός χάρτης που επισημάνθηκε στο διάγγελμα του κ. Σαμαρά την περασμένη Κυριακή και παραμένει στο τραπέζι προβλέπει: συναινετική εκλογή Προέδρου, διευρυμένο κυβερνητικό σχήμα με τη συμμετοχή και στελεχών πλην της ΝΔ και του ΠαΣοΚ, συμφωνία για το χρέος, ολοκλήρωση της αναθεώρησης του Συντάγματος και διεξαγωγή εκλογών προς τα τέλη του φθινοπώρου του 2015.\nΤο ενδεχόμενο να οριστεί συγκεκριμένη ημερομηνία εκλογών έχει αποκλειστεί, ενώ ακόμη και το σενάριο να τεθεί θέμα αλλαγής του εκλογικού νόμου δεν προχώρησε, τουλάχιστον ως χθες, καθώς κρίθηκε ότι μια τέτοια κίνηση δεν θα μετέβαλλε τη στάση βουλευτών από τη ΔΗΜΑΡ (9) και τους ΑΝΕΛ (12). Παράλληλα το Μέγαρο Μαξίμου απέρριπτε, όπως πράττει εδώ και μήνες, παρά το γεγονός ότι έχει τεθεί από τον κ. Βενιζέλο αρκετές φορές, την κατάργηση του μπόνους των 50 εδρών.\nΚαι οι δύο πολιτικοί αρχηγοί είναι «σε ανοιχτή γραμμή», συνομιλούν τηλεφωνικά, έχουν επικοινωνίες με βουλευτές που είναι στην κρίσιμη ζώνη των διεκδικούμενων, ευελπιστώντας στη μεταστροφή τους. Η ΝΔ είναι έτοιμη διά παν ενδεχόμενο και ήδη το 90% των ψηφοδελτίων της έχει «κλειδώσει», ενώ γίνονται συσκέψεις για τη στρατηγική της προεκλογικής περιόδου και ετοιμάζεται η διαφημιστική καμπάνια.\nΠαράλληλα με τις κινήσεις των δύο αρχηγών, τον δικό του αγώνα διεξάγει και ο κ. Δήμας και τα τελευταία εικοσιτετράωρα είχε πολλές τηλεφωνικές επαφές με κεντροδεξιούς και κεντροαριστερούς βουλευτές. Ο ίδιος παραμένει συγκρατημένα αισιόδοξος και εκτιμά ότι η δήλωσή του πως δεν πρόκειται να δεχθεί να εκλεγεί Πρόεδρος της Δημοκρατίας με ψήφους της Χρυσής Αυγής θα αποτελέσει ένα ακόμη όπλο εν όψει της ψηφοφορίας.\nΗ καθαρή λύση και ο συμβιβασμός\nΩς το πρωί της περασμένης Κυριακής, λίγη ώρα πριν από το διάγγελμα του Πρωθυπουργού, στο εσωτερικό του Μεγάρου Μαξίμου καταγράφονταν έντονες διαφωνίες ως προς την αρχική θέση του κ. Σαμαρά περί «καθαρών λύσεων». Στο πρωθυπουργικό επιτελείο υπήρξε έντονη συζήτηση για να αλλάξει η στρατηγική και να φθάσουμε στη συμβιβαστική πρόταση που κατατέθηκε από τον Πρωθυπουργό με το διάγγελμά του.\nΠροηγήθηκε πολυήμερη εσωτερική αντιπαράθεση στο επιτελείο του κ. Σαμαρά, ο οποίος, έχοντας και μηνύματα από τις Βρυξέλλες να εξαντληθούν όλες οι πιθανότητες για να μη γίνουν εκλογές, προχώρησε την κατάθεση ενός οδικού χάρτη. Ουσιαστικά απευθύνθηκε στους ανεξάρτητους βουλευτές και στα μέλη των ΚΟ της ΔΗΜΑΡ και των ΑΝΕΛ που ενδεχομένως θέλουν να αποφευχθεί η πρόωρη προσφυγή στις κάλπες, με το επιχείρημα ότι πολλοί δεν θα είναι στη νέα Βουλή.\nΠριν από το διάγγελμα ο Πρωθυπουργός τηλεφώνησε στον κ. Βενιζέλο για να τον ενημερώσει για την πολιτική κίνηση που θα έκανε. Ο αντιπρόεδρος συμφώνησε και του είπε: «Να το κάνεις, είναι σωστή κίνηση». Εξάλλου ο ίδιος είχε προτείνει τη συγκεκριμένη πρωτοβουλία πολύ νωρίτερα και σε κάθε περίπτωση όχι την παραμονή της δεύτερης ψηφοφορίας.\nΣε καμία περίπτωση δεν διαταράχθηκε η προσωπική σχέση των κ.κ. Σαμαρά και Βενιζέλου, αλλά δημιουργήθηκε κακό κλίμα, όπως υποστηρίζουν από το ΠαΣοΚ. Και αυτό διότι πριν από το διάγγελμα του κ. Σαμαρά το σενάριο της συμβιβαστικής πρότασης υπονομεύθηκε με τη διαρροή παραπολιτικών από παράγοντες του Μεγάρου Μαξίμου.\nΟι τάσεις και οι συμβουλές\nΥπέρμαχοι των «καθαρών λύσεων», δηλαδή ή εκλέγεται Πρόεδρος, χωρίς υποχωρήσεις από την κυβέρνηση, ή η χώρα οδηγείται ταχύτατα σε εκλογές, ήταν ο Χρύσανθος Λαζαρίδης και ο υπουργός Υγείας Μάκης Βορίδης, ενώ ανάλογη θέση εξέφρασε ο κοινοβουλευτικός εκπρόσωπος Αδωνις Γεωργιάδης.\nΟι κ.κ. Λαζαρίδης και Βορίδης είναι υποστηρικτές της άποψης ότι σε μια δεύτερη εκλογική αναμέτρηση θα ενισχυθεί το δίλημμα «μένουμε στο ευρώ ή αναγκαζόμαστε να βγούμε», επενδύοντας ουσιαστικά στη στρατηγική του φόβου. Μάλιστα ο κ. Λαζαρίδης υποστηρίζει τη θεωρία της «αριστερής παρένθεσης», δηλαδή ο ΣΥΡΙΖΑ έρχεται πρώτο κόμμα στις εκλογές αλλά έχοντας μια διαφορά της τάξεως των δυόμισι-τριών μονάδων δεν σχηματίζει αυτοδύναμη κυβέρνηση και η ΝΔ στις δεύτερες εκλογές κερδίζει.\nΣτην άλλη «όχθη» και υπέρ της κατάθεσης μιας συμβιβαστικής πρότασης ήταν πιο μετριοπαθή στελέχη, όπως ο Δημήτρης Σταμάτης, ο Σταύρος Παπασταύρος, ο Γραμματέας της ΝΔ Ανδρέας Παπαμιμίκος, ενώ ο κ. Σαμαράς δέχθηκε και ανάλογες απόψεις – για μη επιμονή στη στρατηγική των «καθαρών λύσεων» – από τον Πρόεδρο της Βουλής Ευάγγελο Μεϊμαράκη και βουλευτές όπως οι Νίκος Δένδιας, Κωνσταντίνος Αρβανιτόπουλος και Κώστας Μαρκόπουλος. Στη διαμόρφωση συναινετικού κλίματος συνέβαλε και η Ντόρα Μπακογιάννη, η οποία πρώτη εδώ και πάρα πολύ καιρό είχε ζητήσει την ανάληψη πολιτικών πρωτοβουλιών, αλλά και ο πρώην πρωθυπουργός Κωνσταντίνος Μητσοτάκης.\n«Σαφάρι» ως την τελευταία ώρα στους ανεξάρτητους\nΗ προσοχή των επιτελείων της ΝΔ και του ΠαΣοΚ, και κυρίως των κ.κ. Σαμαρά και Βενιζέλου, στρέφεται πρώτα στη «δεξαμενή» των ανεξάρτητων βουλευτών, αλλά και στις ΚΟ της ΔΗΜΑΡ και των ΑΝΕΛ, οι οποίες μέχρι στιγμής παραμένουν συμπαγείς και οι πρόεδροί τους Φώτης Κουβέλης και Πάνος Καμμένος επιμένουν σκληρά στο «όχι».\nΟυσιαστικά όλα θα κριθούν από σήμερα και ως αύριο το πρωί, λίγη ώρα πριν από την έναρξή της. «Είναι αρκετοί που δεν ήθελαν να εκτεθούν στις πρώτες δύο ψηφοφορίες. Η πραγματική μάχη είναι τώρα» τονίζουν κυβερνητικά στελέχη και θεωρούν ότι ορισμένοι αν διαπιστώσουν πως υπάρχει προοπτική επίτευξης του στόχου των 180, θα μετακινηθούν, δίνοντας θετική ψήφο στον κ. Δήμα.


Robert McCabe: Η Ελλάδα είναι το σπίτι μου | Boulevard\nΣάββατο, ΙΑΝΟΥΑΡΙΟΥ 7, 2017 - 20:59\nΌταν ο Ρόμπερτ Μακέιμπ πάτησε για πρώτη φορά την ελλαδική γη το καλοκαίρι του 1954 ήταν μόλις 20 ετών. Από την πρώτη στιγμή ερωτεύτηκε τις ελληνικές θάλασσες, την παρθένα φύση, τους αμόλυντους από τo χρήμα ανθρώπους. Έτσι, ο έρωτας με την Ελλάδα δεν άργησε να εξελιχθεί σε γάμο. Ο Αμερικανός φωτογράφος έπιασε δουλειά με μία κλασική μηχανή «Rolleiflex» στον λαιμό και άρχισε να φωτογραφίζει με το δικό του μοναδικό τρόπο το φυσικό και κοινωνικό περιβάλλον της μεταπολεμικής Ελλάδας.\nΑποκλειστική συνέντευξη στον Αλέξανδρο Καλαφάτη\n«Η Ελλάδα είναι το σπίτι μου», λέει αφοπλιστικά σε συνέντευξή του στην «Boulevard». Τον Νοέμβριο επισκέφτηκε την αγαπημένη του Πάτμο, καθώς –όπως λέει– ο χειμώνας γυρίζει πίσω στα νησιά την αυθεντικότητα. Στις περιηγήσεις του, όμως, διαπιστώνει πολλές φορές ότι η Ελλάδα έχει «κοντύνει» σε σχέση με τη χώρα που αγάπησε τις δεκαετίες του ’50 και του ’60. Αυτά που τον πληγώνουν πολλά. Το τελευταίο που στροβιλίζει στο μυαλό του –όπως λέει– είναι η καταστροφή του παλιού πέτρινου μονοπατιού στο Λιβάδι του Γερανού στην Πάτμο. Εκεί τράβηξε δύο καταπληκτικές φωτογραφίες, οι οποίες μόλις τον περασμένο μήνα συμπεριλήφθηκαν από την UNESCO σε έκθεση ζωγραφικής στο Παρίσι. Ο Μακέιμπ, ωστόσο, ανοίγει και μία χαραμάδα ελπίδας δηλώνοντας ότι έχουμε διατηρήσει μέχρι σήμερα «θεμέλιους λίθους» της ελληνικότητάς μας, αναφέροντας ως χαρακτηριστικό παράδειγμα την ομηρική φιλοξενία.\nΤο Μουσείο Κυκλαδικής Τέχνης φιλοξενεί από τις 8 Δεκεμβρίου έως τις 19 Μαρτίου 2017 έκθεση του Αμερικανού φωτογράφου με τίτλο «Robert McCabe. Αναμνήσεις & μνημεία του Αιγαίου». Η έκθεση περιλαμβάνει δύο ενότητες με διαφορετικό θέμα, αλλά με κοινό στοιχείο τις ελληνικές θάλασσες και τον ρόλο που διαδραμάτισαν στις κοινωνίες των ανθρώπων στο Αιγαίο ανά τους αιώνες. Η πρώτη ενότητα παρουσιάζει πτυχές της ζωής στο Αιγαίο τις δεκαετίες του 1950 και του 1960. Τότε που η καθημερινότητα κυλούσε χωρίς ηλεκτρισμό, δρόμους, αυτοκίνητα, τηλέφωνα, τρεχούμενο νερό και οχηματαγωγά πλοία. Οι υποδομές που είχαν στη διάθεσή τους οι άνθρωποι το ’60 δεν φαίνεται να διέφεραν πολύ σε σχέση με αυτές από το αρχαίο παρελθόν. Οι 40 φωτογραφίες ενότητας καλύπτουν τέσσερα θέματα: γιορτές, γυναικείες ασχολίες, ανδρικές ασχολίες και εργασία στη θάλασσα.\nΚύριε Ρόμπερτ Μακέιμπ, θα ήθελα να σας ρωτήσω πότε ήρθατε για πρώτη φορά στην Ελλάδα και ποια ήταν η αφορμή για το ταξίδι σας;\nΟ αδερφός μου στα φοιτητικά του χρόνια εργαζόταν ως συντάκτης σε εφημερίδα και ταξίδεψε τον Ιούνιο του 1954 με πλοίο από τη βόρεια Αμερική στη Γαλλία, από όπου θα ταξίδευε στη συνέχεια σε άλλες χώρες. Μου έκλεισε ένα φθηνό εισιτήριο και αυτό με έκανε να δεχθώ αμέσως την πρόσκλησή του να πάω μαζί του. Το σχέδιο ήταν να ταξιδέψουμε στη Γαλλία, στην Ιταλία, στην Ελλάδα και στην Αίγυπτο. Ο αδερφός μου είχε έναν Έλληνα φίλο από το πανεπιστήμιο, τον Πέτρο, ο οποίος μας κάλεσε να μείνουμε μαζί του για δέκα ημέρες κανονίζοντας τη μετάβασή μας από τη Βενετία στον Πειραιά με ένα καινούργιο πλοίο που λεγότανε «Αχιλλέας» (το πλοίο αυτό είχε δοθεί από τους Ιταλούς στην Ελλάδα ως πολεμική αποζημίωση).\nΠοιο ήταν το πρώτο πράγμα που σας έκανε εντύπωση και τι πραγματικά σας έκανε να αγαπήσετε τον τόπο αυτόν;\nΜέσα σε διάστημα λίγων ημερών από την άφιξή μας στην Ελλάδα τα σχέδιά μας για τις καλοκαιρινές διακοπές άρχισαν να αλλάζουν. Αρχικά ακυρώσαμε το ταξίδι στην Αίγυπτο, μετά το ταξίδι στην Ιταλία και κατόπιν το ταξίδι στη Γαλλία. Και τελικά καθυστερήσαμε το ταξίδι για την επιστροφή στις Ηνωμένες Πολιτείες! Ήταν η φιλοξενία των ανθρώπων σε κάθε έκφανσή τους και το μαγευτικό σκηνικό των αρχαιοτήτων, των βουνών και της θάλασσας. Ταξιδεύοντας στα νησιά εισπράτταμε τη μοναδική αίσθηση της ανακάλυψης, πώς την αισθάνεσαι όταν επισκέπτεσαι για πρώτη φορά έναν νέο τόπο. Συχνά περικυκλωνόμασταν από παιδιά, τα οποία μας συμπεριφέρονταν σαν να ήμασταν κάτι εξωτικό για εκείνα.\nΜύκονος, 1955: Χορευτές σε ένα πανυγήρι στην Άνω Μεριά\nΗ χώρα της δεκαετίας του ’50 και του ’60 έχει καμία σχέση με την Ελλάδα του σήμερα;\nΟι διαφορές θα μπορούσαν να γεμίσουν μία μακρά λίστα. Οι ομοιότητες είναι λιγότερες αλλά πολύ σημαντικές. Οι άνθρωποι παραμένουν πιστοί στις ομηρικές παραδόσεις της φιλοξενίας προς τους ξένους – ειδικά σε μη τουριστικές περιόδους. Η θάλασσα, τα βουνά, το κλίμα παραμένουν εξαιρετικά ελκυστικά. Στην Ύδρα ακόμα και σήμερα δεν επιτρέπονται τα αυτοκίνητα και τα μηχανάκια στο νησί. Το νησί έχει διατηρήσει τον παραδοσιακό του χαρακτήρα και οι μετακινήσεις γίνονται με γαϊδουράκια. Επισκέφτηκα για μία εβδομάδα την Πάτμο τον Νοέμβριο. Καθώς περπατούσα στη Χώρα μέσα στην ομίχλη δεν συνάντησα κανέναν ξένο και είδα μόνο μία μητέρα να επιστρέφει το παιδί της από το σχολείο στο σπίτι. Κανένα μαγαζί δεν ήταν ανοιχτό. Πήγα στο μοναστήρι και πέρασα εκεί μία ώρα φωτογραφίζοντας. Κανένας άλλος δεν ήταν εκεί. Η Χώρα της Πάτμου παραμένει ίδια εδώ και 50 χρόνια. Ο χειμώνας στα νησιά γυρίζει πίσω την αυθεντικότητα. Τουλάχιστον όσον αφορά στην αρχιτεκτονική περιοχές, όπως η Χώρα, προστατεύονται.\nΈχετε δηλώσει ότι σας πληγώνει η Ελλάδα του σήμερα; Τι είναι αυτό που σας πληγώνει;\nΗ Ελλάδα έχει κάνει τεράστια οικονομική πρόοδο σε σχέση με το πώς ήταν τα πράγματα στην πρώτη μου επίσκεψη. Μπορείς να θαυμάσεις νέους δρόμους, μοντέρνα πλοία, νέα λιμάνια, ένα εκπληκτικό Μετρό, σιντριβάνια και νέα αεροδρόμια. Ο τουρισμός έχει φέρει ευημερία σε πολλά νησιά και έχει μειώσει την ερήμωση των τόπων αυτών, την οποία είχα παρατηρήσει στις πρώτες μου επισκέψεις στην Ελλάδα. Ταυτόχρονα υπάρχει μία σημαντική αύξηση ξένων τουριστών σε πολλές περιοχές. Για τους τουρίστες αυτούς τα ελληνικά νησιά έχουν γίνει σχεδόν αποκλειστικός προορισμός για τις καλοκαιρινές τους διακοπές και έτσι χάνεται ο παραδοσιακός χαρακτήρας των τόπων. Όλα αυτά όμως είναι κατανοητά και έχουν και τη θετική τους πλευρά. Αλλά υπάρχουν κάποια πράγματα τα οποία πραγματικά δεν μπορώ να καταλάβω. Το αγαπημένο μου παράδειγμα είναι η καταστροφή του παλιού πέτρινου μονοπατιού στο Λιβάδι του Γερανού στην Πάτμο. Για χιλιάδες χρόνια το μονοπάτι ήταν ο σύνδεσμος για τη μετάβαση στη βόρεια πλευρά του νησιού. Εγώ το ονομάζω ως την «πιο όμορφη διαδρομή στον κόσμο».\nΣαράντα λεπτά ψηλά, πάνω από μία μαγευτική και σπάνια ακτογραμμή. Μία ημέρα μία μπουλντόζα ήρθε και το διέλυσε μετατρέποντάς το σε δρόμο και πάρκινγκ. Το μονοπάτι θα μπορούσε να είναι ένα μεγάλο κεφάλαιο προβολής του τόπου για την τουριστική περίοδο στο νησί. Ήταν η καταστροφή παράνομη; Ίσως με βάση τους νόμους που προστατεύουν την Πάτμο. Αλλά εάν δεν ήταν παράνομο τότε ήταν σίγουρα πολύ χαζό. Ο δρόμος θα μπορούσε εύκολα να χτιστεί λίγα μέτρα πάνω από το μονοπάτι και έτσι να διατηρηθεί ένα κεφάλαιο για τις μελλοντικές γενιές. Τόσο για τους κατοίκους της Πάτμου όσο και για τους επισκέπτες. Ευτυχώς, κατέγραψα σκηνές από το μονοπάτι και έχω κρατήσει πακέτο φωτογραφιών. Δύο φωτογραφίες από το μονοπάτι συμπεριλήφθηκαν από την UNESCO σε έκθεση φωτογραφίας που πραγματοποιήθηκε στο Παρίσι τον προηγούμενο μήνα.\nΣαντορίνη, 1963: Θέα προς το νοτιά από την Αρχαία Θήρα προς την Περίσσα\nΤι έφταιξε στην αλλοίωση του χαρακτήρα της Ελλάδας; Πιστεύετε ότι η Ελλάδα βιώνει μία κρίση οικονομική ή μία κρίση αξιών;\nΗ απληστία και το εύκολο χρήμα. Το χρήμα ήταν φθηνό και άφθονο. Οι προϋποθέσεις για να δανειστείς ήταν πάρα πολύ χαλαρές. Τα χρέη αυξήθηκαν. Τελικά, είδαμε τα αποτελέσματα: Οι πιστώσεις, τα δάνεια, σταμάτησαν και η χώρα αντί για να ζει πέρα από τις δυνατότητές της ξαφνικά έπρεπε να ζει κάτω από τις δυνατότητές της. Θυμάμαι μία φορά έναν άνδρα που γνώρισα γυρίζοντας από τη Νέα Υόρκη στο Λος Άντζελες. Αυτός ξεκίνησε να μου λέει για τις οικονομικές του υποχρεώσεις. Τα χρέη του. Αυτός έπρεπε να δίνει διατροφή στην πρώην γυναίκα του, να συντηρεί τρία αυτοκίνητα, δύο άλογα, δύο υπηρέτες, όπως και τη γυναίκα με την οποία συζούσε και ξόδευε αφειδώς. Αφού τον άκουσα του είπα: «Εσύ πραγματικά πρέπει να μειώσεις τα έξοδά σου». Αυτός με κοίταξε σαν να ήμουν τρελός και μου είπε: «Διάβολε όχι. Εγώ πρέπει να κοιτάξω πώς θα βγάλω περισσότερα χρήματα». Η Ελλάδα πρέπει να καταλάβει πως πρέπει να αναπτυχθεί οικονομικά και να προσελκύσει ξένες επενδύσεις.